Sentimen Terkini Pasaran Forex, Saham, Emas, dan Bon Dunia

Kombinasi kelemahan US dolar, hasil bon yang rendah dan sedikit sentimen risk-off telah melonjakkan harga emas dengan pasaran masih terus memerhatikan perkembangan politik AS.
Pasaran saham juga di bawah tekanan pada lewat sesi Eropah pada Selasa dengan kerugian diketuai oleh pasaran Amerika Syarikat. S&P 500 susut 1.24% dalam sesi Selasa yang merupakan kajatuhan terbanyak dalam masa satu hari sejak lima bulan lepas.
US dolar juga kehilangan kekuatan sejak tiga minggu lepas, dengan Eur/Usd menguji paras 1.0800.
Kejatuhan dalam pasaran saham AS mencetuskan permintaan terhadap instrumen bon dengan hasil bon 10-tahun meneruskan penyusutan sejak penetapan polisi monetari The Fed minggu lalu.
 Faktor-faktor ini di mana kelemahan US dolar, kejatuhan hasil bon kerajaan AS, dan pengurangan citarasa pelabur kepada risiko pelaburan menyebabkan permintaan kepada komoditi emas meningkat dan menolak harganya ke atas.
Selepas menguat dalam sesi pembukaan pasaran AS pada Selasa, permintaan emas melonjak dan menembusi paras $1235 dan terus ke paras $1245 yang merupakan paras tertinggi sejak tiga minggu lalu di mana dalam sesi sama pasaran saham susut mendadak.
Dengan kejatuhan pasaran saham AS, ia diikuti oleh kelemahan pasaran Asia pada Rabu di mana indeks Nikkei merosot sehingga 2.13% kepada 19,041 yang merupakan paras terendah sebulan yang lepas. Penyusutan ini banyak disumbangkan oleh kaunter-kaunter seperti Warehousing, pelaburan, dan perkhidmatan kewangan.
Usd/Jpy masih meneruskan penurunan dan jatuh sehingga hampir mencapai paras terendah empat bulan lalu di sekitar 111.10. Pasaran matawang juga dilihat bercampur-campur dengan US dolar mendapat sedikit kenaikan dalam pembukaan pasaran Eropah petang tadi.
Laporan data dari AS minggu ini dilihat kurang memberi impak kepada pasaran saham Amerika Syarikat. Perkembangan politik akan menjadi perhatian pasaran sama ada AS ataupun Eropah, kerana dua wilayah ini yang paling kritikal kepada pasaran kewangan global ketika ini, dan tidak lupa juga China dan Britain.


8 Berita Forex Penting Tumpuan Pasaran Minggu Ini (8-12 Julai 2019)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Data Pengeluaran Perindustrian Jerman (Isnin 2.00 Petang): Pasaran menjangkakan bacaan data untuk bulan Mei bakal meningkat setelah kejatuhan pada bacaan bulan sebelumnya. Namun, data PMI perkilangan zon Eropah yang masih lemah bakal memberi kesan terhadap pengeluaran.
Data Pertumbuhan GDP UK (Rabu 4.30 Petang): Pertumbuhan ekonomi di United Kingdom semakin perlahan terutama pada suku kedua tahun lalu dan juga suku keempat. Pasaran menjangkakan bacaan untuk suku tahun pertama 2019 akan kembali meningkat.
Data Pengeluaran Kilang di UK (Rabu 4.30 petang): Bacaan data bakal menurun ekoran tinjauan PMI perkilangan di UK yang dikeluarkan pada awal minggu lalu telah merekodkan kejatuhan ke paras terendah sejak 2013 yang lalu.
 Penetapan Kadar Faedah Bank Pusat Kanada (Rabu 10.00 Malam): Bank of Canada (BOC) pada mesyuarat polisi yang lalu masih lagi mengekalkan kadar faedah pada kadar 1.75% dan angka tersebut kekal sejak Disember 2008. Jangkaan mesyuarat polisi untuk Julai masih lagi kekal sama dengan kenyataan penggubal polisi yang melihat polisi sedia ada masih bersesuaian menyokong pertumbuhan di Kanada. Ahli mesyuarat akan terus memantau perkembangan perbelanjaan isi rumah, pasaran minyak dan juga persekitaran dagangan global.
Minit Mesyuarat FOMC (Khamis 2.00 Pagi): Pelabur akan meneliti minit mesyuarat FOMC pada Jun yang mengekalkan kadar faedah pada 2.50% namun menggugurkan kenyataan untuk ‘bersabar’ sebaliknya memberi isyarat terhadap penurunan kadar pada mesyuarat akan datang.
Data Indeks Harga Pengguna Amerika Syarikat (Khamis 8.30 Malam): Untuk beberapa bulan kebelakangan, bacaan data menurun memberi isyarat terhadap penurunan kadar inflasi. Bacaan data untuk kali ini dijangka menurun daripada 0.1% kepada 0.0% sementara bacaan teras dijangka meningkat dari 0.1% kepada 0.2%.
Tinjauan PMI Perkilangan New Zealand (Jumaat 6.30 Pagi): Data dijangka lemah ekoran dipengaruhi oleh sentimen keyakinan pengguna New Zealand yang ketara merosot pada bacaan tinjauan yang dikeluarkan pada minggu lalu.
Data Indeks Harga Pengeluar Amerika Syarikat (Jumaat 8.30 Malam): Pasaran menjangkakan bacaan data akan kekal pada kadar 0.1% untuk bulan Jun. Namun harga import Amerika Syarikat yang menurun akan turut mempengaruhi bacaan data kali ini.


Analisis Teknikal GBP/USD – Timeframe H1 – 25/1/2018

Seperti jangkaan, pergerakan harga GBP/USD masih kuat ke arah bullish ketika ini dengan terbentuk new HH sejak Isnin lalu. Secara teknikal, kebarangkalian untuk bullish masih tinggi berbanding bearish ketika ini.
 Oleh itu, peluang yang boleh diperhatikan adalah ‘long’ di support-support terhampir sebelum ia meneruskan lagi kenaikan. Dan target bullish seterusnya adalah 1.4400/50.
Harga retracement/pullback terhampir yang boleh diperhatikan adalah sekitar harga 1.4200. Tetapi sekiranya ia breakout, GBP/USD berkemungkinan akan retrace ke harga lebih rendah iaitu ke sekitar 1.4100 atau 1.4014 dengan membentuk pattern reversal bearish(double top/head & shoulder) di timeframe H1 ini sebelum ia kembali bullish.


Harga Minyak Meneruskan Peningkatan Di Paras Melebihi $60 Dalam Pasaran Asia

Harga minyak terus mengukuh semalaman dalam pasaran Asia pada hari Jumaat dengan tumpuan pada data carigali.
Pasaran hadapan Brent di ICE meningkat sebanyak 0.31% kepada $60.81 setong setakat jam 02.10 petang. Paras ini menghampiri paras tertinggi 2 tahun lalu iaitu pada $61.41 setong. Harga minyak brent meningkat sebanyak 35% dari paras terendah Jun 2017.
Minyak West Texas Intermediate (WTI) didagangkan sekitar $54.78 setong, meningkat sebanyak 0.44% setakat jam 02.10 petang. Namun masih menghampiri paras tertinggi sejak Februari lalu, dan meningkat 30% dari paras terendah Jun 2017.
Peningkatan ini didorong oleh usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan. Pasaran menjangkakan pasaran minyak dunia akan mula stabil.
 Menurut menteri Tenaga Saudi Khalid Al-Fali, Arab Saudi masih meneruskan pengurangan pengeluaran minyak berikutan inventori yang semakin berkurangan pada bulan Oktober.
Selain dariapda peningkatan harga yang didorong kesungguhan OPEC untuk mengurangkan pengeluaran, kenyataan Putera Mahkota Arab Saudi yang menyarankan lanjutan perjanjian pengurangan pengeluaran minyak turut menambahkan lagi peningkatan harga.
Pada bulan Mei, pengeluar OPEC telah bersetuju untuk melanjutkan perjanjian pemotongan pengeluaran minyak sehingga Mac dengan mengekalkan pemotongan sebanyak 1.2 juta tong.
Manakala U.S masih meneruskan peningkatan pengeluaran minyak mingguan sebanyak 46 000 tong kepada 9.55 juta tong pada minggu lepas. Berdasarkan laporan Energy Information Administration (EIA) eksport minyak U.S meningkat keapda 2.13 juta tong setiap hari. Namun inventori minyak U.S mencatat pengurangan sebanyak 2.4 juta tong bagi minggu yang berakhir 27 Oktober.
Pasaran memberi tumpuan pada laporan data carigali minyak U.S.


Ini Punca GBPUSD Mula Melonjak Semenjak Pagi Tadi!

US Dollar mengalami tekanan dalam sesi dagangan Eropah apabila sterling mula memadam kerugian dalam sesi sebelum ini.
Pound meningkat 1.5% kepada $1.12301 selepas menjunam ke paras terendah dalam tempoh 31 tahun. Junaman tajam sebelum ini dikaitkan dengan kesan kebimbangan pelabur akibat keputusan Theresa May yang mengumumkan untuk meninggalkan Kesatuan Eropah secara rasminya pada Mac tahun depan.
GBP/USD, 30 minit
Kejatuhan Pound yang mengejut baru-baru ini sememangnya meninggalkan kesan yang mendalam kepada pasaran matawang secara keseluruhannya.
 Sementara itu, Theresa May juga dikatakan ini telah menerima cadangan parlimen untuk turut mengundi terhadap pelan Brexit yang telah dirangka beliau.
Disamping itu, ketua strategi matawang di Tokyo menyifatkan bahawa tindakan May yang menyambut baik cadangan parlimen itu akan memberi kesan pemulihan jangka pendek buat Pound.
US Dollar Index yang melawan 6 matawang utama kali terakhir dinilai merosot sebanyak 0.2%.
US Dollar menguat baru-baru ini selepas data pekerjaan yang mengecewakan dikatakan tidak akan memberi sebarang halangan untuk Fed bagi untuk meningkatkan kadar.
Selain itu, kekuatan matawang gergasi ini juga disokong apabila trader meletakkan kemenangan tidak rasmi kepada calon Demokratik, Hillary Clinton dalam siri kedua perdebatan calon Presiden AS menentang Donald Trump.


Sentimen Pasaran Berisiko, USD/JPY Menjunam Dari Paras Tertinggi 6 Bulan

Pergerakan menurun ketara harga pada carta pasangan matawang USD/JPY menjadi antara petunjuk bahawa sentimen pasaran kembali berisiko.
Penyusutan dagangan dolar USD adalah berikutan bacaan data PMI pembuatan ISM diterbitkan lemah. Angka bacaan menunjukkan aktiviti perkilangan di Amerika Syarikat menguncup untuk bulan keempat berturut-turut.
Selain itu juga, kebimbangan pelabur meningkat ekoran kenyataan Presiden AS Donald Trump pada laman Twitter beliau yang menyatakan akan memulihkan semula tarif terhadap Brazil dan Argentina selepas kedua-dua negara tersebut dikatakan sedang aktif mengukuhkan matawangnya berbanding dolar Amerika Syarikat.
Untuk sentimen berisiko pasaran, dagangan safe-haven Yen kembali mengukuh setelah mendapat permintaan tinggi bagi aset pelaburan yang lebih selamat.
Pengukuhan Yen telah menekan harga semula lebih rendah pada carta USD/JPY pada sesi pasaran New York semalam setelah harga mengekalkan corak kenaikan harga sejak dua minggu yang lalu.
Kenaikan harga ke paras tertinggi sejak dagangan Mei pada paras 109.700 yang dicapai semalam kemudiannya telah mencatatkan penurunan drastik hampir 80 pips melepasi paras 109.000 di zon RBS (resistance become support).
 Harga menunjukkan kenaikan yang lemah pada sesi pasaran Asia hari ini ke paras 109.200 sebelum dilihat kembali menurun semula bersambung pada sesi pasaran Eropah.
Momentum penurunan harga yang berjaya dikekalkan akan mendorong harga turun lebih rendah berkemungkinan menuju paras tumpuan 108.700.
Penurunan lebih rendah berpotensi kembali mencecah zon support pada 108.300 yang gagal ditembusi harga pada dagangan November.
Sebaliknya jika harga kembali membuat kenaikan semula, harga akan cuba melepasi garisan halangan Moving Average 50 (MA50) sebelum menguji semula paras ketinggian pada resistance 109.700.
Lihat gambar carta pasangan matawang USD/JPY di bawah untuk rujukan analisis teknikal anda.


Malam Ini Ada Powell Lagi, Boleh Bagi Kesan Pada USD Ke?

Menjejaki pergerakan pasaran pada sesi Eropah, US dolar kekal melemah pada sekitar paras terendah satu bulan berbanding pesaing utamanya.
Pengerusi Federal Reserve (Fed) Jerome Powell akan membuat satu lagi penampilan di hadapan Jawatankuasa Perbankan Senat pada malam ini.
Namun, pelabur tidak menjangkakan akan terdapat kejutan daripada kesaksian tersebut yang mungkin sama sahaja dengan keterangannya semalam.
Bagaimanapun, data tuntutan pengangguran Amerika Syarikat yang juga bakal diterbitkan pada sesi New York akan dijadikan tumpuan oleh pelabur.
Meneliti pergerakan mata wang secara lebih luas, indeks dolar didagangkan sedikit berubah pada sekitar harga 102.08 berbanding sekumpulan mata wang utama.
Sementara itu, mata wang pound yang akan menyaksikan keputusan dasar Bank of England (BOE) pada malam ini pula terus didagangkan stabil pada paras tertinggi lebih satu tahun.
 Dalam pada itu, euro kekal menguat pada paras terkukuh satu bulannya dengan harga terus disokong oleh dagangan US dolar yang lebih lemah dan pendirian Bank Pusat Eropah (ECB) yang hawkish.
Selain itu, mata wang berkaitan komoditi dolar Aussie dan New Zealand dilihat terus cuba mempertahankan pengukuhan di sekitar paras tertinggi masing-masing.
Swiss franc menjadi tumpuan pada sesi Eropah hari ini susulan keputusan dasar Swiss National Bank (SNB) yang menaikkan kadar faedah sebanyak 25 mata asas kepada 1.75%.
Walaupun SNB kedengaran hawkish, namun mata wang itu dilihat gagal mencatatkan kenaikan, sebaliknya didagangkan sedikit susut berbanding US dolar.
Di sisi lain, yen terus didagangkan suram pada paras terendah tujuh bulan berbanding greenback di tengah-tengah kebangkitan semula hasil bon AS 10 tahun pada sesi Eropah.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Harga Minyak Mentah Menghampiri Paras Tertinggi Dua Minggu Lalu

Harga minyak mentah global semakin menghampiri paras tertinggi pada Jumaat disokong oleh kejatuhan pengeluaran di Amerika Syarikat.
Harga minyak mentah bagi penghantaran Ogos naik 0.89% kepada $45.17 setong. Manakala minyak Brent (Brent-oil) yang didagang di ICE Futures Exchange London naik 0.82% kepada $48.02 setong.
Harga minyak mentah meneruskan kenaikan selepas data Energy Information Administration (EIA) melaporkan kemerosotan 100,000 tong inventori minggu lalu pada minggu berakhir 23 Jun. Ia adalah kejatuhan mingguan terbesar sejak Julai 2016.
 Harga minyak berada di bawah tekanan sejak beberapa minggu lalu disebabkan kebimbangan peningkatan pelantar di US seterusnya mengimbangi pemotongan pengeluaran oleh OPEC.
Bulan lalu, OPEC dan non-OPEC melanjutkan pemotongan 1.8 juta tong sehari sehingga Mac 2018.
Kumpulan pengeluar minyak ini dijangka tidak akan tergesa-gesa memotong pengeluaran, tetapi mesyuarat yang berlangsung di Rusia bulan depan berkemungkinan akan mempertimbangkan langkah tambahan bagi menyokong pasaran komoditi hitam.


Ops! Makin Jauh Pula USD Terjun

Susulan pergerakan yang menyuramkan pada sesi sebelumnya, kebanyakan mata wang utama mula bergerak lebih agresif apabila pasaran melangkah masuk ke sesi Eropah.
US dolar susut lebih rendah walaupun pada hujung minggu lalu, beberapa penggubal dasar Federal Reserve (Fed) menegaskan pendirian untuk terus melanjutkan pengetatan dasar.
Gabenor Fed, Christopher Waller menyatakan sokongannya untuk satu lagi kenaikan ketara pada mesyuarat FOMC minggu depan, tetapi US dolar gagal meraih pengukuhan.
Bagaimanapun, alat FedWatch menunjukkan bahawa pasaran kini melihat kebarangkalian 90% untuk peningkatan sebanyak 75 mata asas.
 Fokus utama pasaran kini disasarkan kepada penerbitan data inflasi Amerika Syarikat pada Selasa yang dijangka akan terus mencatatkan penurunan pada bulan Ogos.
Mata wang euro pula melonjak ke paras tertinggi 3 minggu berbanding greenback, dengan sokongan daripada pembuat dasar Bank Pusat Eropah (ECB) yang menghidupkan semula harapan untuk satu lagi kenaikan 75 mata asas pada Oktober.
Selain itu, terdapat juga laporan yang mengatakan ECB melihat risiko yang semakin meningkat untuk menaikkan kadar faedah kepada 2% atau lebih tinggi.
Di samping itu, mata wang pound juga didagangkan tinggi walaupun bacaan data terbaru menunjukkan ekonomi UK berkembang lebih perlahan daripada dijangkakan pada bulan Julai.
Sementara itu, yen gagal mempamerkan pergerakan lebih ketara walaupun selepas Timbalan Ketua Setiausaha Kabinet Jepun, Seiji Kihara menggesa kerajaan mengambil langkah yang perlu untuk mengatasi penyusutan nilai yen yang melampau.


RBA Penyebab Penurunan AUD, Brexit Masih Menjadi Punca Kemerosotan GBP.

Pasaran Asia hari ini bermula dengan baik selepas Wall Street ditutup positif kerana kebimbangan mengenai pertumbuhan global berkurangan disebabkan data aktiviti kilang yang lebih kuat daripada jangkaan di China dan Amerika Syarikat dan keyakinan yang tinggi pelabur terhadap rundingan perdagangan antara AS dan China.
AUD mengukuhkan nilai dagangannya apabila bilangan kelulusan kediaman di Australia meningkat sebanyak 19.1% pada bulan Februari 2019, dengan mudah menewaskan anggaran pasaran untuk penurunan sebanyak 1.0%. Ini merupakan kenaikan bulan kedua berturut-turut dalam permit bangunan serta terpantas sejak September 2013.
Tidak lama selepas itu, Aussie kembali goyah sebaik sahaja kenyataan RBA dikeluarkan. Reserve Bank of Australia (RBA) mengekalkan kadar faedahnya pada paras 1.50% pada mesyuarat April seperti jangkaan pasaran, memanjangkan rekod tanpa perubahan dalam dasar monetari untuk bulan ke-32. Para penggubal dasar berpendapat bahawa dalam jangka terdekat, inflasi dijangka menurun disebabkan harga minyak yang rendah pada awal tahun ini.
 Pembukaan pasaran Eropah hari ini disajikan dengan data dari Switzerland iaitu kadar inflasi. Kadar inflasi Switzerland meningkat kepada 0.7% pada Mac 2019 dari paras terendah 11 bulan iaitu 0.6% pada bulan sebelumnya dan menewaskan jangkaan pasaran pada 0.6%. Ini adalah kadar inflasi tertinggi sejak Disember tahun lepas.
Pound Sterling menyambung kemerosotannya terhadap USD pada awal dagangan Eropah selepas Parlimen Britain gagal meluluskan kesemua empat alternatif Brexit untuk kali ke-2 pada petang Isnin.
Bukan itu sahaja, GBP juga ditekan oleh data domestik yang dikeluarkan pada jam 4:30 sebentar tadi. Data pembinaan UK PMI hadir pada 49.7 mata pada Mac 2019, sedikit berubah daripada 49.5 pada bulan sebelumnya dan berbanding jangkaan pasaran sebanyak 49.8.


GBP/JPY Bakal Sambung Corak Penurunan Minggu Lalu?

Carta harga pasangan mata wang GBP/JPY diteliti pelabur ketika dagangan menuju penghujung minggu apabila corak menarik mula terbentuk yang akan dinilai sebagai petunjuk pergerakan selanjutnya.
Jangkaan pada minggu lalu adalah mendorong penurunan harga ekoran mata wang Pound yang mengalami penyusutan selepas keputusan mesyuarat bank pusat England (BOE) dengan isyarat untuk menghentikan pengetatan dasar.
Namun, pelabur juga berwaspada meneliti kesan pergerakan mata wang Yen susulan berita campur tangan bank pusat Jepun (BOJ) ke dalam pasaran.
Jika diperhatikan harga pada carta GBP/JPY sebelum ini telah menunjukkan penurunan sehingga ke paras 156.800 pada penutup dagangan minggu lalu.
Menyambung pembukaan awal minggu ini pula menyaksikan harga berjaya meningkat hampir menyentuh paras 160.00 sebelum penurunan kembali diperlihatkan ke sekitar 157.700 semula.
Pada Rabu semalam, corak kenaikan perlahan harga dipamerkan dari paras 157.700 tersebut ke sekitar 158.800 dan mula melepasi halangan Moving Average 50 (MA50) pada rangka masa 1 jam di carta GBP/JPY tersebut sehingga dagangan bersambung ke hari ini (Khamis).
Dengan corak yang terbentuk, penganalisis menjangkakan penurunan lebih rendah harga berkemungkinan akan berlaku.
 Sekiranya harga jatuh di bawah paras 157.700, penurunan lanjut bakal diteruskan dan boleh melepasi paras dicecah minggu lalu pada 156.800.
Seterusnya, harga akan meneruskan penurunan menuju pula zon 155.400 yang telah menjadi zon sokongan buat harga pada dagangan Januari lalu.
Namun jika lonjakan pula yang dipaparkan, harga bakal menguji paras sekitar 160.500 selepas menunjukkan isyarat pergerakan bullish.
Kenaikan yang diteruskan bakal mencapai semula zon rintangan pada 162.00 yang telah menjadi penghalang kenaikan harga pada minggu-minggu sebelum ini.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran Sesi New York : Masih Lagi Berkisar Perang Dagang

US dollar meningkat ke paras tertinggi hari Selasa berbanding beberapa matawang utama yang lain dan berjaya naik dari paras rendah yang direkod pada sesi Asia. Namun, US dollar masih gagal menguat berbanding matawang safe-haven memandangkan permintaan matawang Yen meningkat berikutan sentimen berisiko (Risk-Off).
Indeks US dollar yang mengukur kekuatan matawang greenback berbanding matawang utama yang lain naik 0.48% setakat pada pukul 8.30 malam.
Major pair EUR/USD setakat ini susut 0.65% dengan GBP/USD susut 0.62%. USD/JPY setakat ini membuat membuat penurunan sebanyak 0.66%, USD/CAD pula naik 0.53% dengan USD/CHF susut sebanyak 0.02%. Pair AUD/USD dan NZD/USD masing-masing menyusut sebanyak 0.88% dan 0.69%.
Matawang paling kuat setakat ini adalah JPY, manakala matawang paling lemah AUD. Dengan menggabungkan matawang paling kuat dan lemah, pair AUD/JPY jatuh sebanyak 1.51%.
 Yen kini menguat berbanding semua matawang utama dengan pengukuhan paling banyak direkodkan berbanding Aussie (AUD). Pair NZD/JPY, GBP/JPY dan EUR/JPY masing-masing jatuh sebanyak 1.34%, 1.23% dan 1.32%.
Sentimen ketika ini masih lagi berkisar tentang perang perdagangan Amerika-China selepas keputusan Trump mengarahkan penelitian US$200 billion barangan China yang akan dikenakan tariff.
China pula memberi amaran bahawa mereka akan melawan balik tariff yang dikenakan oleh Amerika untuk menjaga kepentingan ekonomi China.
Nampaknya kesan daripada komen Trump pada Selasa telah memberi kesan negatif kepada pasaran ekuiti global dengan indeks-indeks saham utama Asia ditutup lebih rendah. Indeks saham Eropah ketika ini juga dilihat tertekan dengan pasaran saham Amerika Syarikat dijangka dibuka lebih rendah pada Selasa.


Aduhai! Apa Dah Berlaku? US Dolar Kurang Memberangsangkan Menjelang Data Inflasi

Mata wang US dolar bertukar menjadi defensif berbanding mata wang utama lain pada hari Selasa, dengan pedagang enggan untuk mendorong US dolar didagangkan lebih tinggi berikutan tiada tanda-tanda terkini yang menyakinkan.
Data inflasi A.S. pada hari Rabu akan menjadi perhatian utama dan faktor kepada perubahan US dolar. US dolar sebelum ini telah meningkat dengan mendadak selepas laporan pekerjaan yang tidak dijangka kukuh pada hari Jumaat mendorong pertaruhan pada satu lagi kenaikan kadar Fed 75 mata asas.
Namun mata wang US dolar mula kendur apabila sentimen yang mendorong lonjakan US dolar semakin kehilangan kesannya. Indeks US dolar yang mengukur mata wang US dolar berbanding enam mata wang utama didagangkan susut kepada 0.33% keparas dagangan 105.968.
Kenneth Broux, pakar strategi mata wang di Societe Generale menzahirkan kebimbangan terhadap data inflasi yang akan dikeluarkan esok. Inflasi yang meningkat kukuh akan mendorong jangkaan untuk kenaikan kadar 75 mata asas pada bulan September.
 “Masih terlalu awal untuk mengatakan sudah tiba masanya untuk mengurangkan pegangan US dolar kerana the Fed berkemungkinan akan menaikkan kadar yang tinggi lagi”.
The Fed menaikkan kadar sebanyak 75 mata asas pada bulan Jun dan Julai. Niaga hadapan pasaran wang menunjukkan peniaga melihat kira-kira dua pertiga peluang kenaikan 75 mata asas bulan hadapan.
Ahli ekonomi yang ditinjau oleh Reuters melihat inflasi akan berkembang sebanyak 8.7%. The Fed malah mensasarkan kadar inflasi pada 2%. Jurang antara hasil Perbendaharaan dua dan 10 tahun, penunjuk kemelesetan yang boleh dipercayai, telah berkembang kepada yang terbesar dalam dua dekad.
Tindak balas US dolar dilihat semakin sukar diramalkan berikutan kebimbangan pertumbuhan dan geopolitik. China masih melanjutkan latihan ketenteraan berhampiran Taiwan yang dilihat sebagai protes terhadap lawatan Speaker Dewan Rakyat A.S. Nancy Pelosi.
Mata wang New Zeland stabil pada $0.6289, manakala dolar Australia lebih rendah pada $0.6977.


Harga Tenusu Jatuh 6.3% Dalam Laporan Terbaru, Kiwi Tertekan

Data terbaru Indeks harga Global Dairy Trade (GDT price index) merekodkan kejatuhan 6.3% dalam data yang dikeluarkan sebentar tadi, berbanding penyusutan sebanyak 3.20% sebelum ini.
Harga keseluruhan susu tepung (Whole Milk Powder) pula susut 12.4% berbanding yang penyusutan 3.7% yang direkodkan sebelum ini. Data ini sama seperti data consumer price index (CPI). Perbezaannya ialah Indeks GDT hanya mengira perubahan harga barangan tenusu.
Harga masih ketika ini jatuh ke bawah paras tertinggi Mac 2015, dan keupayaan untuk harga naik semula dan berada di atas paras ini akan mempengaruhi sentimen dalam komoditi ini. Ketika ini, pasaran sudah pasti meragui pemulihan harga dalam jangka panjang komoditi ini.
 Menurut data pada Januari, eksport keseluruhan susu tepung jatuh 9.4% dari tahun ke tahun walaupun nilai kesleuruhan meningkat 5.4% berikutan harga yang lebih tinggi. Eksport ke China jatuh sebanyak 1.7%.
Menurut Fonterra, jumlah pengambilan susu di New Zealand jatuh 5% sepanjang lapan bulan pertama sesi 2016/2017 dan meramalkan kejatuhan dalam kadar sama sepanjang tahun ini. Fonterra juga menyatakan pengeluaran susu di Eropah jatuh selama enam bulan berturut-turut.
Untuk rekod, New Zealand adalah pengeluar kelapan terbesar produk tenusu dunia. Disebabkan kebergantungan yang agak tinggi dalam produk tenusu, sebarang berita-berita negatif yang melibatkan pengeluaran produk tenusu akan memberi kesan kepada ekonomi New Zealand.


Data Manufacturing Production Dari UK Menghampakan Pasaran!

Dalam satu laporan rasmi yang dikeluarkan oleh Pejabat Statistik UK pada Jumaat, data pengeluaran sektor perkilangan menurun sebanyak 0.9 peratus pada bulan Januari, lebih teruk dari jangkaan. Penganalisis sebelum ini hanya meramalkan penurunan sebanyak 0.6 peratus.
Pada asas tahunan, data ini meningkat pada kadar 2.7 peratus pada bulan Januari di bawah ramalan peningkatan sebanyak 3.0 peratus.
Sebelum ini, data ini meningkat sebanyak 4.2 peratus pada bulan Disember.
 Dalam laporan tersebut juga, pengeluaran perindustrian merosot sebanyak 0.4 peratus pada bulan Januari. Bagi asas tahunan, data ini meningkat sebanyak 3.2 peratus pada bulan Januari.
Sejurus selepas laporan, GBP/USD didagang pada 1.2174 manakala EUR/GBP dinilai pada 0.8716.
Harga Minyak Mentah Global Mula Menyaksikan Lonjakan!


Analisis teknikal EUR/USD – Timeframe H1 – 8/1/2018

Pergerakan harga bagi EUR/USD ketika ini masih dalam mood bullish(HL,HH,HH,HH). Dan jika diperhatikan, ia gagal untuk membentuk new HH selepas tidak berjaya breakout Key Resistance dan mulai bearish.
 EUR/USD kini berpotensi membentuk pattern bullish rectangle sekiranya harga masih berada di atas paras Key Support 1.2000. Jika breakout, berkemungkinan ia akan bearish retrace ke support mingguan yang lebih significant sekitar harga 1.1950/60(rujuk timeframe daily) yang berpotensi  membentuk new HL dalam pergerakan wave daily.
Oleh itu, kebarangkalian masih tinggi untuk EUR/USD melakukan pergerakan bulish pada minggu ini selagi ia tidak breakout harga 1.1950. Dan target bullish terhampir adalah sekitar Key Resistance 1.2080, 1.2114 atau lebih tinggi sekitar harga 1.2150 pada minggu ini.


Analisis Fundamental & Sentimen Matawang USD Hari Ini (20 Julai 2018)

FUNDAMENTAL: HAWKISH

Klik di sini untuk melihat ( Polisi monetari terbaru Federal Reserve )
Bank pusat U.S. iaitu Federal Reserve menaikkan kadar faedah seperti jangkaan kepada 1.75-2.00%.
Mesyuarat FOMC seterusnya adalah pada 2 Ogos 2018.
Data ekonomi tumpuan bank pusat FED adalah CPI (Inflasi), Unemployment (pengangguran) dan GDP (pertumbuhan ekonomi). Rujuk disini untuk unjuran bank pusat FED yang terbaru ( Unjuran bank pusat FED yang terbaru )
FOMC: Aktiviti ekonomi meningkat pada kadar yang kukuh.
FOMC: Data terkini menunjukkan bahawa pertumbuhan perbelanjaan isi rumah telah meningkat, sementara pelaburan tetap perniagaan terus meningkat dengan kukuh.

 DATA EKONOMI TUMPUAN FEDERAL RESERVE

Kadar inflasi di AS meningkat kepada 2.9% pada bulan Jun 2018 daripada 2.8% pada bulan Mei.
Ekonomi (GDP) AS melonjak sebanyak 2.0% tahunan pada suku pertama 2018. Menurun dari 2.9% suku tahun sebelumnya.
Kadar pengangguran AS meningkat kepada 4 peratus pada bulan Jun 2018 daripada 3.8 peratus pada bulan sebelumnya, yang paling rendah sejak April 2000 dan di atas jangkaan pasaran sebanyak 3.8 peratus.
Purata pendapatan meningkat 0.2% pada bulan Jun selepas meningkat 0.3% pada bulan Mei. (Impak kepada inflasi)

PLAN: SELL USD

Walaupun data-data tumpuan ekonomi bank pusat FED dalam keadaan baik, tetapi fokus utama pelabur pada masa ini adalah terhadap komen presiden Donald Trump semalam. Beliau mengkritik dasar monetari FED dengan mengatakan kenaikan kadar faedah di AS tidak menguntungkan.


Tepat Sasaran, FOMC Lunaskan Janji 50 Mata Asas

Pada jam 3 pagi mesyuarat Jawatankuasa Pasaran Terbuka (FOMC) melaksanakan kenaikan kadar faedah sebanyak 50 mata asas, menepati ramalan konsensus pasaran.
Ia membawa jumlah kadar keseluruhan yang dinaikkan oleh bank pusat Federal Reserve (Fed) sebanyak 4.50%, kenaikan kecil berbanding 75 mata asas sebanyak 4 kali sebelum ini.
Kenaikan kecil itu dilaksanakan seiring komen dovish Pengerusi Fed Jerome Powell sebelum ini berdasarkan tindak balas ekonomi terhadap kesan kumulatif pengetatan dasar yang memerlihatkan inflasi menurun.
Sungguhpun begitu, Powell dalam kenyataan rasminya mengatakan kenaikan yang di buat ‘masih terbesar dari segi sejarah’ dan ‘Fed akan terus menaikkan kadar lagi’ selepas ini.
 Melihat kepada keseluruhan pasaran itu sendiri, kadar inflasi masih lagi tinggi 7.1% pada November walaupun turun dari 7.7% semasa Oktober.
Suka diingatkan bahawa kadar inflasi Amerika Syarikat (AS) sebelum ini memuncak setinggi 9.1% pada Jun.
Melangkah ke hadapan Fed mengeluarkan unjuran ekonomi AS berkembang pada 0.5% tahun depan sementara kadar pengangguran dijangka meningkat kepada 4.6%.
Bagi kadar inflasi pula kebanyakan pakar ekonomi meramalkan kenaikan harga akan tetap melebihi 3% pada 2025 iaitu lebih tinggi dari sasaran 2% Fed.
Ulas ketua strategi global Principal Asset Management, Seema Shah, Fed dilihat masih ragu-ragu dengan prospek kemelesetan tetapi rata-rata pegawai mempertimbangkan risiko kecondongan ke arah bawah, prospek ekonomi.


Ini Jadi Pada Raja USD Menuju Sesi New York!

Memasuki sesi Eropah, US dolar mula mengatur langkah untuk mendaki lebih tinggi berbanding pesaing utamanya.
Terdahulu pada sesi Asia, pelabur telah diperlihatkan dengan bacaan mengecewakan dalam data PMI pembuatan dan perkhidmatan China yang masing-masing menunjukkan penguncupan bulan Oktober.
Ini telah mencetuskan risiko dalam sentimen pasaran yang memberi kelebihan kepada US dolar untuk meningkat dan membataskan pergerakan kebanyakan mata wang utama.
Turut menyokong dagangan dolar greenback adalah jangkaan kenaikan kadar faedah 75 mata asas oleh Federal Reserve (Fed) pada mesyuarat polisi yang akan berlangsung pada minggu ini.
 Sebelum ini, pelabur terlebih dahulu akan menyaksikan keputusan dasar Reserve Bank of Australia (RBA) yang dijangka akan meningkatkan kadar sebanyak 25 mata asas.
Dengan jangkaan ini, dolar Aussie didagangkan suram pada sesi dagangan Isnin selain turut terkesan dengan sentimen pasaran yang berisiko.
Sementara itu, mata wang yen kekal didagangkan lebih rendah selepas Bank of Japan (BOJ) mengekalkan pendirian dovishnya untuk dasar yang sangat longgar.
Mengikuti perkembangan mata wang Eropah, pound dan euro masing-masing susut sekitar 0.4% berbanding greenback dengan pelabur turut menantikan mesyuarat polisi Bank of England (BOE).


Debaran Makin Terasa, BNM Buka Tirai Mesyuarat Jawatankuasa Hari Ini

‘Kalau tengok data harini macam dah boleh jangka je keputusan OPR esok.’
Mesyuarat Jawatankuasa Dasar Monetari (MPC) Bank Pusat Malaysia (BNM) membuka tirai hari ini dengan rizab antarabangsa Malaysia susut 2.4% pada $108.2 bilion setakat 30 Ogos.
Menerusi kenyataan dari BNM, di sebalik penyusutan itu kedudukan rizab negara dikatakan masih cukup untuk membiayai 5.4 bulan import barangan dan perkhidmatan serta 1.1 kali ganda jumlah hutang luar negeri jangka pendek.
 Selain itu, rizab mata wang asing negara turut merosot 2.4% pada $96.1 bilion pada 30 Ogos daripada $98.5 bilion pada 15 Ogos sementara aset rizab lain turut menurun $2.8 bilion dari $3.1 bilion.
Akan tetapi komponen utama rizab antarabangsa lain seperti rizab Tabung Kewangan Antarabangsa tidak berubah pada $1.3 bilion tatkala hak pengeluaran khas (SDR) pada $5.7 bilion dan emas pada $2.3 bilion.
Rincian lebih lanjut adalah seperti berikut:

Aset emas, pertukaran asing dan rizab lain termasuk SDR pada RM476.5 bilion.
Kertas kerajaan Malaysia pada RM12.12 bilion.
Pinjaman dan pendahuluan pada RM23.64 bilion.
Tanah dan bangunan pada RM4.14 bilion.
Aset-aset lain pada RM43.18 bilion.
Modal dan liabiliti terdiri daripada modal berbayar pada RM100 juta.
Rizab pada RM161.65 bilion.
Mata wang dalam edaran pada RM157.23 bilion.
Deposit oleh institusi kewangan pada RM165.97 bilion.
Deposit kerajaan persekutuan pada RM12.96 bilion.
Deposit lain pada RM12.06 bilion.
Kertas Bank Negara pada RM8.26 bilion.
Peruntukan SDR pada RM28.25 bilion.
Liabiliti lain pada RM4.1 bilion.


Stress Test: Bank di Britain Mampu Berhadapan Dengan Ketidaktentuan Brexit

Bank-bank di Britain boleh berhadapan dengan ketidaktentaun Brexit tanpa perlu mengurangkan pemberian pinjaman atau dibantu oleh pembayar cukai, kata Bank of England pada Selasa.
Buat pertama kali sejak ‘ujian stress’ ini diperkenalkan pada 2014, tiada satu pun bank di Britain yang memerlukan tambahan modal, kata bank pusat.
Ujian stress ini dikira mengikut asas berapa jumlah amaun yang dipegang pada awal 2017.
Barclays dan Royal Bank of Scotland gagal dalam ujian ini tetapi tidak memerlukan tambahan modal kerana mereka telah menambah modal sepanjang tahun ini.
 “Bank of England melihat sistem perbankan akan terus menyokong ekonomi, walaupun dengan kecelaruan Brexit,” kata Gabenor Mark Carney.
Keputusan ujian kali ini sudah tentu melegakan Menteri Kewangan Philip Hammond yang dijangka akan menjual 3 billion Pounds bon tahun hadapan bagi mengurangkan hutang awam.
HSBC, Lloyds Banking Group, Santander UK, Standard Chartered dan Nationwide Building Society kesemuanya lulus ujian kali ini.
Ekonomi Britain kehilangan momentum tahun ini disebabkan inflasi yang tinggi. Inflasi pula dipengaruhi oleh faktor utama kejatuhan Sterling sejak Jun 2016 sehingga mengurangkan pendapatan boleh-guna isirumah.


EUR/USD Bakal Terjun Semula?

Sentimen pasaran yang dilihat kembali berisiko telah menjadi faktor pencetus kebangkitan semula US dolar pada dagangan Selasa semalam selepas pamerkan penyusutan pada permulaan dagangan awal minggu.
Pasaran Wall Street paparkan penurunan ketara pada indeks-indeks utama membuatkan pelabur mula berwaspada terhadap isyarat pasaran yang berisiko sekaligus meningkatkan semula tarikan terhadap US dolar sebagai mata wang safe-haven.
Situasi ini telah kembali memberikan tekanan semula kepada mata wang utama lain dalam pasaran yang telah meningkat pada awal minggu.
Namun, momentum pengukuhan US dolar berkemungkinan perlahan ekoran kejatuhan pada hasil perbendaharaan AS di bawah paras 1.60% semula.

Seperti carta harga pasangan mata wang EUR/USD, harga telah berjaya meneruskan kenaikan sehingga zon resistance 1.20600-1.20900 untuk rekod ketinggian tertinggi 7 minggu.
Namun harga mula dilihat membuat penurunan di sesi Eropah bersambung ke sesi New York semalam lebih rendah dari zon tersebut.
 Namun, penurunan harga masih disokong oleh paras sokongan Moving Average 50 (MA50) pada rangka masa 1 jam yang masih memberi isyarat harga berpotensi untuk menyambung kenaikan lebih tinggi.
Jika kenaikan diteruskan zon resistance 1.20900 perlu ditembusi sebelum harga menuju ke paras ketinggian terbaru jangkaan pada sekitar 1.21500.
Sebaliknya jika harga jatuh di bawah paras MA50, penurunan harga akan menguji zon RBS (resistance become support) terbaru pada 1.2000 untuk isyarat awal trend bearish.
Penurunan harga yang diteruskan bakal kembali menuju semula sehingga ke paras 1.19000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


6 Berita Forex Penting Tumpuan Pasaran Minggu Ini (29 Jun – 3 Julai 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu.
Data PMI Pembuatan dan Perkhidmatan China (Selasa 9.00 Pagi): Pelabur akan memberi tumpuan terhadap data ekonomi China sebagai rakan dagang terbesar Australia. Bacaan data kekal berada di atas paras 50 yang menunjukkan pengembangan untuk beberapa bulan terbaru dengan jangkaan bacaan untuk Jun kekal di atas paras sekitar.
Bacaan Akhir GDP UK (Selasa 2.00 Petang): Tiada perubahan dijangkakan pada seperti bacaan awal pertumbuhan ekonomi UK untuk suku pertama 2020 yang menurun kepada -0.2% selepas pertumbuhan sifar dicatatkan GDP untuk suku keempat 2019.
 Data Pertumbuhan GDP Kanada (Selasa 8.30 Malam): Bacaan bagi Keluaran Dalam Negara Kasar (KDNK) Kanada untuk bulan April diramalkan terus mencatatkan angka yang menurun, lebih rendah berbanding Mac selepas ekonomi berdepan krisis pandemik.
Data PMI Pembuatan ISM US (Rabu 10.00 Malam): Tinjauan ISM bagi bacaan PMI pembuatan di Amerika Syarikat kekal berada di bawah paras 50 untuk 3 bulan berturut-turut yang menunjukkan penguncupan pada aktiviti ekonomi itu. Bacaan terbaru masih kekal dijangkakan berada di bawah 50.
Minit Mesyuarat FOMC (Khamis 2.00 Pagi): Federal Reserve (Fed) akan menerbitkan minit untuk mesyuarat FOMC Jun. Pelabur akan menilai butiran lebih terperinci terhadap fokus Fed dalam ekonomi dan keadaan pasaran untuk isyarat polisi monetari di masa hadapan.
Laporan Data Pekerjaan NFP US (Khamis 8.30 Malam): Berbeza berbanding kebiasaan, data NFP Amerika Syarikat untuk bulan Julai 2020 akan diterbitkan pada Khamis. Pertambahan pekerjaan dijangka positif selepas peningkatan mengejutkan bulan sebelum. Kadar pengangguran turut diramalkan semakin menurun walaupun masih pada catatan 2 angka.


Analisis Teknikal EUR/USD – Timeframe H1 – 14/1/2019

Matawang dollar USD kembali didagangkan mengukuh sejak penghujung dagangan Jumaat lalu walaupun masih dibayangi kebimbangan terhadap jangkaan bank pusat berkemungkinan tidak akan menaikkan kadar faedah pada tahun ini. Penganalisis berpendapat pengukuhan USD adalah disebabkan aktiviti pengambilan keuntungan pada posisi belian USD sebelum ini berikutan data indeks harga pengguna adalah seperti jangkaan dan dilihat tiada perubahan pada kadar inflasi. Sementara EURO pula didagangkan lemah terkesan daripada data ekonomi di Itali sebagai ekonomi ketiga terbesar di zon Eropah yang dilihat sedang menuju ke arah kegawatan. Jika diteliti pergerakan harga chart pasangan matawang EUR/USD pada dagangan Jumaat lalu, harga yang menguji paras resistance 1.15400 kemudian telah membuat penurunan melepasi paras Magic Pivot sehingga mencecah ke paras terendah harian sekitar support MagicS1 pada indicator Moshed Magic Line yang berada pada zon RBS (resistance become support).
Dagangan sesi Asia pada Isnin menunjukkan pergerakan harga yang perlahan di sekitar zon RBS sebelum ini dan berada di bawah paras Magic Pivot 1.1489 hari ini. Jika harga gagal membuat kenaikan melepasi paras Magic Pivot hari ini, harga bakal membuat penurunan menuju ke paras support pada 1.1436 (MagicS1) sebelum meneruskan lagi penurunan hingga ke paras sekitar 1.1405 (MagicS2). Jika USD berjaya mengekalkan pengukuhannya, harga bakal ditekan lebih rendah lagi sehingga ke paras sekitar support 1.1353 (MagicS3).
Namun, jika harga kembali membuat kenaikan melepasi paras Magic Pivot 1.1489 hari ini, harga dijangka akan menguji paras resistance terdekat iaitu pada sekitar 1.1519 (MagicR1). Kemudian, kenaikan harga seterusnya bakal melihatkan harga menguji paras ketinggian semasa pada chart EUR/USD iaitu pada resistance 1.1572 (MagicR2) dan sekiranya harga berjaya breakout paras tersebut, harga bakal mencatatkan paras ketinggian yang baru berkemungkinan mencapai paras sekitar 1.1602 (MagicR3).
 Terus ikuti perkembangan ekonomi pada zon Eropah dan tumpuan akan terarah pada data indeks harga pengeluar (PPI) di Amerika Syarikat pada esok hari. Gunakan indicator Moshed Magic Line bagi membantu anda untuk menentukan paras terbaik bagi posisi dagangan pada chart EUR/USD.

Paras support: 1.1436, 1.1405, 1.1353.
Paras resistance: 1.1519, 1.1572, 1.1602.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Aktiviti Perkilangan China Kembali Melemah Pada Julai!

China terus menyaksikan kelembapan dalam pertumbuhan aktiviti ekonominya, di mana pada hujung minggu data rasmi menunjukkan sektor pembuatan tanpa dijangka menunjukkan penguncupan pada bulan Julai.
Data rasmi pembuatan China merosot kepada 49.0 daripada 50.2 pada bulan lalu, dipengaruhi oleh beberapa langkah kawalan Covid-19 yang menjejaskan pemulihan.
Bacaan melebihi 50 menunjukkan pengembangan dari bulan sebelumnya, manakala angka di bawah 50 menunjukkan penguncupan.
Pemulihan ekonomi China terus rapuh walaupun kerajaan telah melonggarkan sekatan, tetapi polisi sifar Covid menyebabkan mereka melaksanakan langkah penutupan di kawasan yang terjejas.
 Sementara itu, data tinjauan Caixin pula menunjukkan pengembangan paling perlahan dalam aktiviti pembuatan China berikutan pertumbuhan yang berkurangan dalam pengeluaran, pesanan baru dan pekerjaan.
Hab perkilangan utama China, Shanghai menyaksikan pemulihan kukuh pada bulan Jun, tetapi pemulihan telah mula pudar di tengah-tengah gelombang baru wabak dan permintaan domestik dan global yang lemah.
Bacaan ini ternyata lebih baik daripada yang dicatatkan dalam data yang dikeluarkan pada hujung minggu.
Penggubal dasar China telah menegaskan  akan mengekalkan dasar sifar Covid dan mengakui mereka mungkin tidak dapat memenuhi sasaran pertumbuhannya.


Analisis GOLD – Emas Melonjak Ke Paras Tertinggi 2 Minggu

Berita gembira buat pelabur emas apabila mesyuarat FOMC pada awal pagi Khamis telah menyebabkan US dolar menyusut dengan ketara.
Ini telah memberi ruang untuk harga emas kembali meningkat untuk menyambung kembali momentum kenaikan pada minggu lalu.
US dolar alami penyusutan nilai ketara susulan pasaran memberi reaksi terhadap ucapan bernada dovish oleh Pengerusi Federal Reserve (Fed), Jerome Powell selepas kadar faedah dikekalkan tidak berubah.
Pergerakan harga pada carta XAU/USD yang mengukur nilai emas berbanding US dolar telah mempamerkan lonjakan harga emas sekitar 200 pips melepasi zon rintangan 1740.00.
Situasi tersebut telah menguatkan jangkaan penganalisis sebelum ini untuk emas menuju ke sasaran harga 1800.00 semula.
Menutup dagangan sesi New York sekitar paras 1745.00, harga meneruskan kenaikan semula pada sesi Asia ke paras ketinggian 1755.00 namun pelabur gelisah melihat harga emas jatuh semula pada sesi Eropah.
Penurunan harga sehingga di bawah paras 1740.00 semula adalah susulan lonjakan hasil perbendaharaan AS ke paras tertinggi terbaru membuatkan permintaan terhadap US dolar kembali meningkat.
 Pengukuhan semula US dolar pada sesi Eropah telah menekan harga emas ke paras rendah semula menguji paras sokongan Moving Average 50 (MA50) pada rangka masa 1 jam pergerakan harga pada carta XAU/USD.
Namun, penganalisis masih melihat harga emas akan meneruskan semula kenaikan untuk menuju ke paras rintangan 1765.00 dan menguji zon SBR (support become resistance) tersebut.
Kenaikan harga yang berjaya melepasi zon tersebut seterusnya akan ke paras tumpuan utamam 1800.00.
Sebaliknya jika harga terus jatuh lebih rendah, paras sokongan dilihat pada 1720.00 untuk jangkaan situasi trend bearish.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dari Paras $1.2500, GBP/USD Terjun Sampai Ke $1.2400 Semula!

Pelabur terpaksa menyaksikan terjunan harian hingga 100 pips harga pada carta pasangan mata wang GBP/USD semalam. Apa terjadi?
Jangkaan untuk US dolar terus bergerak lemah meleset apabila sentimen pasaran pada Selasa semalam berubah berisiko dicetuskan oleh kebimbangan terhadap krisis perbankan semula.
Dilaporkan saham First Republic Bank menjunam hampir 50% sementara UBS melaporkan kemerosotan 52% pada pendapatan suku tahunan.
Ini telah membuatkan tarikan terhadap safe-haven termasuk mata wang US dolar meningkat semula dalam pasaran.
Namun, pelabur kekal berhati-hati menjangkakan masih ada potensi untuk US dolar kembali susut nilai menjelang mesyuarat FOMC pada awal Mei nanti.

Pada carta GBP/USD, dapat diperhatikan kenaikan perlahan harga di sesi Asia semalam ke paras 1.25000 namun harga mula melantun dari paras tersebut.
Seterusnya, penurunan lebih ketara dipaparkan pada sesi Eropah dan New York sehingga mencecah semula zon 1.24000 yang menjadi sokongan terbaru buat harga.
 Harga kemudiannya perlahan di sekitar tersebut menutup dagangan sesi New York dan menyambung pembukaan sesi Asia pagi ini (Rabu).
Jangkaan penurunan harga bakal diteruskan lagi di bawah 1.24000 dengan sasaran seterusnya harga adalah menuju 1.123000.
Mencecah paras tersebut akan mencatatkan harga terendah terbaru untuk tempoh dagangan 3 minggu.
Namun jika harga berjaya membuat lonjakan semula dari zon semasa 1.24000 ini, rintangan pada paras 1.24000 semalam akan kembali diuji semula.
Meneruskan kenaikan akan menyaksikan paras ketinggian minggu terdahulu sekitar 1.254000 pula akan cuba untuk diatasi sebelum harga catatkan paras ketinggian yang baru.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex : Penghujung Akhir Suku Kedua 2018

US dollar melemah pada Jumaat menjelang akhir dagangan suku kedua tahun 2018. Pasaran ketika ini melihat pendekatan yang semakin lembut oleh Presiden Trump dalam isu pelaburan China di dalam syarikat teknologi Amerika Syarikat.
White House pada Rabu berkata tiada halangan kepada syarikat yang dimiliki 25% atau lebih oleh China daripada membeli teknologi dari Amerika Syarikat, tetapi kerajaan akan bergantung kepada Jawatankuasa Pelaburan Asing Amerika Syarikat (CFIUS) untuk menyelia pelaburan asing di negara itu khususnya industri teknologi.
Indeks US dollar yang mengukur kekuatan matawang greenback berbanding beberapa matawang lain membuat penurunan sebanyak 0.49% setakat pada pukul 3.47 petang.
 Major pair  seperti EUR/USD setakat ini naik sehingga 0.56% dengan GBP/USD naik 0.24%. USD/JPY setakat ini membuat kenaikan sebanyak 0.13%, USD/CAD susut 0.20% dengan USD/CHF naik 0.21%. Pair AUD/USD dan NZD/USD masing-masing membuat kanaikan sebanyak 0.50% dan 0.16% setakat ini.
Matawang paling kuat setakat ini adalah AUD dan Euro, manakala matawang paling lemah adalah, JPY. Dengan menggabungkan matawang paling kuat dan lemah, pair AUD/JPY dan EUR/JPY masing-masing naik 0.66% dan 0.65%.
Antara berita yang memperbaiki sentimen pasaran adalah kata sepakat ahli-ahli Kesatuan Eropah dalam isu migrasi di Eropah.
Dalam masa yang sama matawang Yuan China meneruskan kejatuhan sejak Isnin dan menjadi perhatian pasaran sepanjang minggu. Ada juga penganalisis berpendapat kelemahan Yuan adalah sebagai senjata untuk berhadapan dengan perang perdagangan dengan Amerika Syarikat.


Kenaikan EUR/USD Terbantut Selepas Laporan Minit FOMC

US dolar pamer pergerakan lebih menarik pada dagangan sesi New York semalam apabila melemah pada awal sesi bermula sebelum kembali mengukuh di penghujung sesi. Apa yang berlaku?
Awal sesi New York pasaran memberi tumpuan terhadap terbitan laporan data pekerjaan ADP NFP Amerika Syarikat (AS) yang mengukur pertambahan pekerjaan sektor swasta melonjak lebih tinggi kepada 807,000 berbanding jangkaan penurunan kepada 405,000 untuk bulan Disember 2021.
Namun, bacaan positif tersebut tidak memberi reaksi peningkatan terhadap US dolar, sebaliknya US dolar bergerak lemah menuju terbitan laporan minit mesyuarat FOMC.
Selepas minit mesyuarat FOMC diterbitkan, barulah US dolar kembali pamerkan pengukuhan di penghujung sesi New York.

Harga pada carta pasangan mata wang EUR/USD menunjukkan kenaikan harian sekitar 70 pips semalam, namun kembali susut semula di penghujung sesi New York susulan reaksi pasaran terhadap mesyuarat FOMC.
 Isyarat trend bullish dilihat semula pada carta EUR/USD selepas harga telah bergerak di atas paras sokongan Moving Average 50 (MA50) pada rangka masa 1 jam.
Namun, pengukuhan US dolar turut dijangkakan untuk menekan kembali harga ke paras lebih rendah menjelang laporan pekerjaan NFP yang menjadi tumpuan di penghujung minggu ini.
Kenaikan harga masih dijangkakan untuk menuju zon rintangan pada 1.14000 sebelum kenaikan lebih tinggi yang diteruskan bakal menguji paras ketinggian sekitar 1.14500.
Sementara situasi penurunan harga pula akan menuju zon sokongan tumpuan pada 1.12500 seterusnya ke paras lebih rendah pada zon penting 1.12000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


China – Perjanjian Fasa 1 Telah Mencapai Kesepakatan Di Atas Kertas!

Kementerian Perdagangan China telah mengeluarkan kenyataan bahawa pihak mereka telah menyatakan persetujuan dengan Amerika Syarikat secara bertulis bagi perjanjian perdagangan fasa 1, dimana tarif import A.S keatas barangan China akan dikurangkan secara berperingkat. Kenyataan ini telah dikeluarkan oleh Naib Menteri Perdagangan, Wang Shouwen pada hari Jumaat.
Berdasarkan laporan China, Global Times, kenyataan bertulis itu merangkumi 9 fasa yang termasuk perbincangan harta intelektual, perpindahan teknologi, makanan dan pertanian, perkhidmatan keawangan, kadar pertukaran mata wang dan perjanjian akhir.
 Dalam masa yang sama, CNBC menukilkan kenyataan Menteri Kewangan, Liao Min bahwa tanpa ragu-ragu bahawa China akan membeli barangan dan produk A.S. Namun rincian syarat dan terma akan dikeluarkan kemudian.
Walaubagaimanapun, setakat ini belum ada kenyataan balas dari pihak A.S tentang apa yang dipersetujui. Komen oleh pihak China hadir susulan beberapa minit apabila Trump menafikan laporan bahawa beliau bersetuju untuk mengurangkan pengurangan tarif.
Pada hari Khamis, Trump telah memuat naik kenyataan di Twitter beliau selepas berbincang dengan penasihat perdagangan A.S bahawa kedua-dua belah pihak semakin hampir kepada persetujuan ‘perjanjian yang besar’.


Trader minyak mentah risau dengan lebihan minyak mentah

Semalam harga minyak mentah juga menjadi tumpuan melihatkan kejatuhan sebanyak 2.5% menyebabkan USD/CAD naik.
Harga minyak mentah dah CAD keduanya telah merudum hingga ke paras terendah 3 bulan melihatkan kerisauan lebihan minyak.
 Mengikut laporan sebuah firma pasaran, inventori minyak mentah meningkat sebanyak 1.1juta di Oklahama.
Permintaan yang makin perlahan dan peningkatan bekalan meningkatkan ketakutan trader minyak mentah.
Terdapat berita yang mengatakan RBNZ dan RBA menantikan data yang cukup jika terpaksa memotong interest rate mereka.


Pengeluaran Industri Zon-Eropah Jatuh 0.3% Pada Februari

Pengeluaran perindustrian Zon-Eropah susut 0.3% pada Februari berbanding dengan jangkaan kenaikan 0.1%. Data sebelum ini yang telah dikaji semula kepada kenaikan 0.3% dari 0.9% yang dilaporkan pada mulanya.
Pengeluaran dalam komponen bahan api merekod kejatuhan mendadak sebanyak -4.7% pada tempoh sama, di mana barangan modal dan perantaraan naik pada Februari.
Kenaikan tahunan mengukuh kepada 1.2% dari 0.2% sebelum ini, walaupun ia masih lagi rendah dari jangkaan 2.0%.
 Pengeluaran bahan api meningkat sedikit dari tahun ke tahun di mana terdapat kenaikan dalam barangan modal, barangan perantaraan dan barangan mesin. Kelemahan sekali lagi dilihat dalam komponen barangan bukan mesin yang merekod kejatuhan 2.4% dari tahun ke tahun.
Kelemahan dalam pengeluaran barangan pengguna akan meningkatkan keraguan terhadap tren perbelanjaan pengguna walaupun hubungkait kedua-dua petunjuk ini tidak cukup kuat dan berkemunginan kesannya hanya sementara.
Dari segi bulanan, terdapat kejatuhan mendadak dalam pengeluaran di Ireland, di mana Perancis juga merekod kejatuhan pada tempoh sama. Data agak mengecewakan jika dilihat dari segi bulanan.
Tiada reaksi pasaran yang signifikan selepas data ini dikeluarkan.


5 Sebab Kenapa Trader Fikir Forex Trading Sangat Susah

Soalan yang nampak simple tapi ramai trader yang masih fikir perkara yang sama dan tidak menemui jawapannya. Jadi, apa sebenarnya yang buatkan anda fikir forex trading ini adalah sesuatu yang sangat susah?
#1 Anda pada awalnya fikir forex adalah mudah
Pada awal permulaan anda ceburi forex trading, anda beranggapan bidang ini adalah sangat mudah untuk menjana keuntungan tanpa bersusah payah seperti pekerjaan lain.
Ditambah lagi terdedah dengan profit dan kemewahan yang ditayangkan oleh individu di luar sana yang mendakwa sebagai ‘sifu’ atau ‘pakar’, anda dimomokkan dengan pembelajaran hanya beberapa minggu dan dengan modal yang kecil, sudah mampu jana keuntungan berganda dalam tempoh yang singkat.
Anda tidak melihat forex trading sebagai satu bidang perniagaan yang profesional di dunia realiti sebenar. Jadi anda perlu perbetulkan semula mindset tentang forex trading.
#2 Forex trading hanya berkenaan analisis teknikal sahaja
Pahit untuk ditelan, namun situasi ini masih berlaku dengan meluas lebih-lebih lagi dalam kalangan trader di Malaysia.
Mereka lebih tertarik untuk pelajari teknik-teknik dengan gabungan pelbagai indikator untuk trading mereka setiap masa.
Trader profesional menyatakan bahawa analisis teknikal hanya sebahagian 10% dalam menguasai forex trading. Selebihnya termasuk analisis fundamental, sentimen, pengurusan risiko dan sebagainya, tidak boleh diabaikan.
#3 Cuba cari jalan penyelesaian bersendirian
Kerana tidak mahu bergantung kepada mana-mana sumber, anda berpendapat untuk mencari jalan penyelesaian sendiri untuk berjaya dalam trading. Ini akan memanjangkan tempoh perjalanan trading anda dan membuatkan anda terfikir forex adalah sangat susah.
 Dalam apa jua bidang sekali pun, anda tetap perlu belajar, dapatkan ilmu pengetahuan yang betul atau lebih baik lagi untuk belajar dari mentor yang sudah berjaya dalam bidang tersebut.
#4 Anda baru sahaja bermula!
Adalah normal jika anda merasakan forex trading ini adalah sesuatu yang sukar jika anda masih baru menceburi bidang ini. Beri ruang dan waktu yang sesuai untuk anda dapatkan rentak yang betul.
Sebagai contoh ketika anda mula belajar untuk berbasikal waktu kecil dahulu, ingat tak berapa kali anda terjatuh sebelum boleh bergerak dengan seimbang?
Sampai di satu tahap dan masa yang tepat, segalanya akan berjalan lancar dan anda tidak lagi memikirkan perkara tersebut adalah susah seperti pada awalnya.
#5 Hanya fikir untuk dapatkan wang
Antara kesilapan awal ketika mula ceburi forex trading adalah anda tetapkan objektif yang salah iaitu fokus hanya untuk dapatkan wang.
Jika anda berfikir melalui forex trading anda bakal menjana profit dengan segera dan menjadi jutawan dalam tempoh yang singkat, bidang ini bukanlah untuk anda.
Pelbagai faktor yang harus diperhalusi untuk anda melalui cabaran dalam bidang ini sebelum bergelar seorang forex trader yang berjaya.
Melalui perkongsian ini, fikir sedalam-dalamnya adakah forex trading ini masih sesuatu yang susah buat anda?
Belum bermula? Buka akaun trading di sini dan dapatkan PERCUMA USD5 modal permulaan tanpa perlu deposit. – KLIK SINI


Apa Yang Terjadi Kepada Emas dalam Sesi Ini Setelah Terbang Lebih 1.17% Semalam?

Harga emas kembali jatuh dalam sesi ini apabila Fed meninggalkan kadar tidak berubah.
Emas di Comex jatuh kembali sebanyak 0.68%.
Juga di Comex dagangan silver futures dan copper futures kedua-duanya jatuh sebanyak 0.78% dan 0.14%.
Fed dikatakan mengekalkan kadar pada tahap tidak berubah hari ini. Selain itu, Fed tidak mengeluarkan gambaran yang lebih jelas mengenai kenaikan kadar bulan November nanti.
 Dalam mesyuarat FOMC awal pagi tadi, penggubal dasar mengundi sebanyak 8-2 untuk kenaikan kadar bulan Disember selepas mengekalkan kadar pada bulan November.
Semalam, harga emas menambah keuntungan berganda semasa sesi Eropah dan meningkat di atas paras $1,300 untuk kali yang pertama sejak awal Oktober lalu. Kenaikan harga ini dirangsang oleh permintaan emas sebagai asset yang selamat berikutan ketidaktentuan pasaran.
Harga logam kuning turut melonjak pada Selasa sebanyak 1.17% kerana pelabur kekal berhati-hati menjelang pilihanraya presiden AS.
Dalam undian terkini, Donald Trump telah mengungguli carta berbanding Clinton gara-gara isu e-mel peribadi yang semakin mencetuskan kontroversi sejak Jumaat lalu.
Ekonomi China Masih Gagal Bergerak Stabil!


Sentimen Terkini Pasaran Forex Setakat Pagi Ini

Matawang Pound Sterling menjunam ke paras terendah dalam tempoh 17 bulan dagangan pada Selasa setelah kerajaan Perdana Menteri Britain Theresa May didapati mempersendakan Parlimen kerana keengganannya menyediakan nasihat undang-undang penuh dalam perjanjian Brexit. Namun, nilai matawang GBP kembali pantul semula dari paras terendah selepas undian Parlimen memberi kuasa kepada penggubal undang-undang di Britain untuk melaksanakan langkah seterusnya dalam proses Brexit tersebut jika pelan perjanjian pengunduran dari Kesatuan Eropah oleh Perdana Menteri Theresa May ditolak. Ketidaktentuan dalam proses perundingan Brexit ini terus menimbulkan kebimbangan terhadap para pelabur dan dagangan GBP dilihat masih berisiko.
 Matawang dollar USD pula terus berada dalam tekanan pada dagangan Rabu selepas kemerosotan pada hasil pulangan bon Amerika Syarikat memberi petanda yang membimbangkan berkenaan pertumbuhan ekonomi sekaligus meningkatkan kebimbangan pelabur terhadap jangkaan bank pusat Federal Reserve bakal meperlahankan proses kitaran kenaikan kadar faedahnya.
Manakala matawang dollar AUD pula didagangkan lebih lemah berbanding USD dengan pertumbuhanan ekonomi pada suku tahun ketiga meleset daripada jangkaan setelah sebelum ini mengukuh berikutan perkembangan positif dalam isu perang dagang AS-China. Data pertumbuhan ekonomi di Australia mencatatkan pertumbuhan pada kadar 0.3% meleset daripada jangkaan 6% dan jauh lebih rendah dari kadar pertumbuhan sebelum ini iaitu 6%.


Apakah yang Terjadi Kepada Dagangan Emas Dalam Sesi Ini?

Harga emas berubah sedikit kepada paras terendah dalam tempoh 11 bulan pada Khamis menjelang perayaan Krismas.
Emas bagi penghantaran Februari di bahagian Comex New York Merchantile Exchange dikatakan menjunam sebanyak 0.04 peratus.
Harga logam kuning jatuh ke $1,124.30 minggu lepas kepada paras terendah yang pernah dicapai sejak 2 Februari lalu.
Walaupun pasaran semakin perlahan menjelang Krismas, tumpuan masih diberikan kepada beberapa data ekonomi utama dari AS pada hari ini yang dikatakan berpotensi untuk berubah pasaran.
 Selain data semakan akhir suku ketiga, ekonomi terbesar dunia itu juga dijangka akan mengeluarkan data tuntutan pengangguran dan durable goods orders bagi bulan November.
Dollar tergelincir sedikit berbanding matawang utama yang lain pada Khamis.
US Dollar Index juga menurun sedikit dalam sesi Eropah berbanding sesi dagangan awal pagi ini.
Pasaran Hartanah di China Bakal dikawal Selia Dengan Lebih Ketat Tahun Depan!


Teknik Bahagikan Akaun Forex

Apabila trading secara part-time, mungkin ramai yang hanya gunakan satu akaun sahaja. Tetapi untuk saya yang mencari makan dengan forex trading ini, saya menggunakan teknik bahagikan akaun forex. Bagi saya ia mempunyai kesan-kesan yang positif untuk mengawal emosi semasa trading, elakkan kesilapan dan merancang hala tuju kita di dalam trade forex, agar sampai goal yang diimpikan.
Secara ringkasnya kita boleh bahagikan akaun forex kita kepada beberapa akaun mengikut kemampuan kita. Contoh, kita gunakan dua akaun. Satu akaun digunakan untuk long term trading style, swing. Satu lagi digunakan untuk scalping style. Jadi jika kita ada dua akaun ini, kita tak akan keliru dengan matlamat jangka panjang trading kita dan jangka pendek. Long term akaun atau swing akaun, anda boleh guna untuk bayar bulanan rumah atau kereta, manakala scalping akaun anda boleh guna untuk perbelanjaan harian anda.
Katakan anda analisis dan anda nampak price GBP/USD untuk jatuh dan selagi tidak melepasi paras-paras tertentu, ia bakal long swing jatuh ke bawah, jadi anda boleh masuk sell pada akaun swing tersebut. Lot digunakan mungkin lot kecil sahaja dan modalnya agak besar dari akaun scalping kerana akaun ini bakal support floating yang tinggi, kerana itu ia long term swing trading.
Di dalam trend GBP/USD yang anda jangkakan down trend tadi, ada naik turun nya price tersebut. Jadi..

posisi ini anda trade hari-hari, dan anda boleh trade di akaun scalping di mana anda kumpul pendapatan harian anda dengan trading sama ada buy dan sell.
 Bahagikan plan anda, agar goal anda dalam forex trading tercapai. Akaun yang saya guna? nanti saya sharing kepada anda. Semasa menaip artikel ini, saya mempunya 7 jenis akaun dan 2 akaun demo. Kenapa? Nanti saya beritahu dalam post-post akan datang. Selalulah melawat blog ini ya.
Berikut adalah pencapaian salah satu akaun scalping saya, tengah pursuit untuk lengkapkan goal. Nanti hujung minggu boleh shopping barang rumah. 🙂

“A goal without plan is just a wish” – MoshedFX


BoE Potong Kadar Faedah Lagi, GBP/USD Cecah Paras Terendah 35 Tahun!

Sekali lagi mengejutkan pasaran, Bank of England (BOE) mengulangi tindakan kecemasan seperti yang dilakukan minggu lalu dengan mengumumkan penurunan kadar faedah ke paras rendah terbaru semalam di luar jadual mesyuarat polisi.
Ahli jawatankuasa mesyuarat kesemua sebulat suara bersetuju untuk kadar diturunkan pada mesyuarat yang diadakan bagi menangani penularan wabak pandemik COVID-19.
BOE juga telah mengumumkan tambahan pembelian bon kerajaan UK bernilai £200 bilion menjadikan jumlah pelonggaran kuantitatif (QE) itu sebanyak £645 bilion pound.
Susulan pengumuman kecemasan tersebut, dagangan Pound Sterling mencatatkan penurunan berbanding US dolar ke paras terendah sejak 1985.
Meneliti carta harga bagi pasangan matawang GBP/USD semalam, harga yang dilihat membuat kenaikan pada sesi New York ke paras 1.17900 kembali membuat penurunan semula selepas gagal melepasi halangan dinamik Moving Average 50 (MA50).
Penurunan harga mencecah paras terendah 35 tahun di sekitar 1.14100 pada awal sesi Asia bermula sebelum harga kembali menunjukkan kenaikan.
 Harga dijangka akan menyambung penurunan pada sesi Eropah hari ini. Penurunan dilihat akan melepasi paras support 1.14100 dan meneruskan pencarian paras terendah terbaru.
Jika harga berjaya membuat kenaikan melepasi halangan dinamik MA50, berkemungkinan akan memberi isyarat awal perubahan trend harga.
Kenaikan dilihat akan menuju semula paras 1.20000 seterusnya menguji zon SBR (support become resistance) pada 1.22000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Komoditi Berharga Meneruskan Prestasi Bertenaga!

Emas melonjak lebih tinggi dalam dagangan sesi ini pada Selasa disebabkan faktor risiko geopolitik dan ucapan Janet Yellen yang mengatakan bahawa Fed sedang berada di landasan yang betul untuk menaikkan kadar yang selanjutnya.
Emas bagi penghantaran April di Comex meningkat sebanyak 0.12 peratus kepada $1,255.35 satu troy ounce, manakala copper menyusut sebanyak 0.15 peratus.
Fed dijangka akan menaikkan kadar secara beransur-ansur bagi mengekalkan ekonomi berada pada tahap guna tenaga penuh dan inflasi menghampiri sasaran 2 peratus tanpa membiarkan ekonomi overheat.
Semalam, emas diniagakan di bawah nilai breakeven pada Isnin gara-gara peningkatan jangkaan terhadap potensi kenaikan kadar oleh Fed pada bulan Jun nanti, sekali gus mengimbangi sentimen ketegangan geopolitik yang berlaku di Syria dan Korea Utara.
 Asset yang dinilai di dalam US Dollar akan bergerak sensitif terhadap pergerakan matawang tersebut kerana pengukuhan US Dollar cenderung untuk mengurangkan permintaan bagi logam kuning dan menjadikannya lebih mahal untuk dimiliki.
Bagaimanapun, dagangan masih berada dalam julat yang kecil memandangkan kebanyakan pelabur masih mengambil tindakan berhati-hati terhadap isu ketegangan geopolitik yang berlaku di Timur Tengah ekoran serangan peluru berpandu oleh AS minggu lalu ke pangkalan udara Syria.
Jangkaan kenaikan kadar oleh Fed pada bulan Jun nanti juga mengehadkan kenaikan harga logam berharga. Fed rate monitor tools menunjukkan bacaan melebihi 52 peratus berbanding 49 peratus trader menjangkakan bahawa Fed akan menaikkan kadar Jun ini.
Pelan 100 Hari Bakal Menjadi Medium Untuk Memuktamadkan Isu Perdagangan China-AS


Sentimen Terkini Pasaran Forex Setakat Awal Pembukaan Sesi Asia

US dolar menyusut berbanding matawang utama lain pada hari Rabu berikutan pemecatan Setiausaha Negara A.S. Rex Tillerson oleh Presiden U.S. Donald Trump.
Indeks US dolar yang mengukur kekuatan matawang greenback berbanding matawang lain didagangkan susut sebanyak 0.14% kepada 89.57 setakat jam 11.05 pagi.
Trump memecat Tillerson pada hari Selasa disebabkan Trump ingin menggantikannya dengan CIA Mike Pompeo sebagai persiapan rundingan dasar Korea Utara, Rusia dan Iran.
Hal membawa indikasi kurang baik terhadap pasaran matawang dan US dolar. Ditambah pula, matawang US dolar telah menyusut sejak seminggu lalu disebabkan pengunduran penasihat ekonomi Rumah Putih iaitu Gary Cohn daripada pentadbiran.
Selain itu, US dolar juga kehilangan sedikit daya tarikan apabila data inflasi U.S. pada bulan Februari yang dikeluarkan pada hari Selasa sejajar dengan jangkaan. Hal ini menunjukkan Fed berkemungkinan akan mengekalkan peningkatan kadar faedah secarat beransur-ansur.
 Dalam masa yang sama, US dolar jatuh sebanyak 0.3% berbanding yen pada paras bacaan 106.55. Bacaan ini jatuh daripada paras tertinggi 2 minggu lalu semalaman disebabkan kerisauan pemain pasaran terhadap skandal poltik di Jepun.
Peningkatan matawang Yen berbanding US dolar pada awal minggu ini telah menyebabkan isu skandal politik Perdana Menteri Jepun Shinzo Abe dan sekutunya iaitu Menteri Kewangan Taro Aso semakin pudar.
Fed akan mengadakan mesyuarat berkenaan polisi selama dua hari pada 20 Mac dan bank pusat dijangka akan menaikkan kadar faedah untuk kali pertama pada tahun ini.
Pair EUR/USD naik sebanyak 0.10% kepada 1.2403. Matawang GDP juga naik sebanyak 0.18% kepada $1.3988 berbanding US dolar.
Pair AUD/USD juga naik sebanyak 0.10% kepada 0.7868 setakat jam 11.05 pagi


AUD/USD Gagal Tembus Rintangan 0.71800, Harga Bakal Turun Lebih Rendah?

Kenaikan harga pada carta pasangan matawang AUD/USD dilihat gagal melepasi paras resistance 0.71800 pada zon SBR (support become resistance).
Walaupun sentimen pasaran semakin dipulihkan dengan perkembangan baik penghasilan vaksin Coronvirus, namun matawang komoditi khususnya dolar Aussie gagal mengekalkan pengukuhan dalam pasaran.
Ekonomi Australia kini terkesan dengan gelombang terbaru virus khususnya di Victoria sehingga menyebabkan penutupan kawasan tersebut. Hal ini turut membimbangkan bank pusat Australia dalam menetapkan polisi monetari yang terbaik dalam berdepan krisis ekonomi.
Pada sesi Asia hari ini, dagangan dolar Ausie dipengaruhi oleh data ekonomi China yang kurang memberangsangkan diterbitkan sebentar tadi. Pengeluaran perindustrian statik gagal mencapai peningkatan seperti yang dijangkakan.
Penurunan harga semalam pada carta AUD/USD telah melepasi paras sokongan Moving Average 50 (MA50) untuk pergerakan 1 jam harga yang memberi isyarat trend bearish.
 Penurunan berterusan bakal menguji paras terendah mingguan pada 0.71100 sebelum menuju pula ke zon support 0.70800.
Namun jika harga kembali membuat kenaikan, zon SBR pada 0.71800 akan diuji sebelum harga membuat keputusan untuk pantul turun semula atau teruskan kenaikan lebih tinggi.
Kenaikan seterusnya bakal kembali menuju semula ke zon resistance pada 0.72400 yang diuji pada dagangan minggu yang lalu.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


7 Berita Data Ekonomi Penting Tumpuan Pasaran Minggu Ini (24-28 Jan 2021)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data PMI Pembuatan & Perkhidmatan Eropah (Isnin 5.00 Petang): Memasuki minggu-minggu di penghujung bulan, bacaan data bagi aktiviti sektor ekonomi akan diberi tumpuan. Sektor pembuatan dan perkhidmatan di Eropah dinilai akan mengalami sedikit penurunan dengan tumpuan di Jerman sebagai ekonomi terbesar Eropah.
Data PMI Pembuatan & Perkhidmatan UK (Isnin 5.30 Petang): Bakal menyusuli, data bagi sektor pembuatan dan perkhidmatan di UK pula dengan ramalan tiada perubahan ketara pada angka bacaan.
Data PMI Pembuatan & Perkhidmatan AS (Isnin 10.45 Malam): Dengan gelombang coronavirus varian Omicron yang melanda baru-baru ini, pasaran berkemungkinan menilai bahawa aktiviti sektor ekonomi utama bagi ekonomi terbesar dunia juga turut terjejas.
 Data Inflasi Australia (Selasa 8.30 Pagi): Menjadi data penting tumpuan bank pusat, kadar inflasi Australia untuk suku terakhir 2021 diramalkan akan meningkat lebih tinggi mengatasi inflasi untuk sepanjang tahun 2021.
Mesyuarat Polisi Bank Pusat Kanada (Rabu 11.00 Malam): Bank of Canada (BOC) antara yang terawal memasuki fasa pengetatan polisi selepas pandemik, namun pada mesyuarat kali ini pasaran belum lagi cukup yakin untuk melihat BOC terus meningkatkan kadar faedah.
Mesyuarat FOMC (Khamis 3.00 Pagi): Bakal menjadi acara tumpuan utama pada minggu ini, pelabur menantikan isyarat lebih jelas oleh Federal Reserve (Fed) untuk perkembangan langkah tapering dan juga petunjuk untuk kenaikan kadar faedah tahun ini pada mesyuarat polisi.
Data Keluaran Dalam Negara Kasar AS (Khamis 9.30 Malam): Bacaan awal bagi data pertumbuhan ekonomi AS untuk suku keempat 2021 bakal memberi kesan terhadap pergerakan mata wang US dolar di penghujung minggu dengan jangkaan KDNK AS bakal catat angka yang meningkat.


EUR/USD Sempat Capai Paras Tertinggi Terbaru, Tapi Terjun Semula Sebab Powell

Menepati ramalan apabila kedua-dua bank pusat Federal Reserve (Fed) menaikkan kadar faedah sebanyak 50 mata asas masing-masing ke paras 4.50% dan 2.50%.
Selepas mesyuarat FOMC, US dolar dilihat gagal memaparkan arah yang jelas apabila pada mulanya mengukuh sebentar sebelum melemah semula.
Pergerakan pasaran yang perlahan bersambung di sesi Asia Khamis semalam menyaksikan US dolar sedikit mengukuh, dan pengukuhan lebih ketara dapat disaksikan di sesi New York semalam dipacu oleh komen hawkish Pengerusi Fed, Jerome Powell.
Euro berjaya paparkan pengukuhan sementara ketika reaksi terhadap keputusan mesyuarat bank pusat Eropah (ECB) disusuli petunjuk untuk langkah tapering bagi program pembelian aset.
Namun, pengukuhan Euro gagal bertahan lama apabila US dolar dilihat lebih mendominasi pasaran sehingga ke penghujung sesi New York memberi tekanan semula kepada mata wang Eropah tersebut.

Pada carta harga pasangan mata wang EUR/USD, harga pada mulanya menyusut secara perlahan menuju ke zon RBS (resistance become support) 1.06000 sebelum berlaku lonjakan di awal sesi New York.
Paras ketinggian terbaru berjaya dicatatkan namun zon 1.07000 dilihat menjadi penghalang harga dan kemudiannya menyaksikan harga menjunam kembali sekitar 130 pips ke zon RBS 1.06000 semula.
 Ada lantunan lemah diperlihatkan ketika dagangan menghampiri penghujung sesi New York dan bersambung ke sesi Asia pagi ini (Jumaat) dan paras halangan Moving Average 50 (MA50) pada rangka masa 1 jam di carta EUR/USD diuji harga.
Menjadi indikator awal bagi perubahan trend harga, sekiranya harga meningkat lebih tinggi melepasi halangan tersebut, zon 1.07000 bakal menjadi sasaran penting untuk diuji sekali lagi.
Kenaikan lebih tinggi jika berjaya diteruskan akan mendorong harga menuju ke sasaran seterusnya pada 1.08000 untuk catatan paras tertinggi terbaru 6 bulan.
Sebaliknya, jika harga susut lebih rendah seandainya US dolar terus mengekalkan pengukuhannya, zon 1.06000 yang kini menjadi sokongan buat harga berkemungkinan akan ditembusi.
Harga dijangka untuk susut lebih rendah menuju pula zon tumpuan pada 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Dijangka Untuk Melonjak, Emas Susut Semula

Pergerakan mendatar harga emas berlarutan sehingga penghujung minggu membuatkan pelabur terus resah menantikan arah yang lebih jelas.
US dolar yang mengukuh sehingga penghujung minggu kekal menambahkan tekanan buat dagangan emas sepanjang minggu ini.
Selain sentimen pasaran yang berisiko, data-data ekonomi Amerika Syarikat (AS) yang memberangsangkan turut menyokong pengukuhan berterusan US dolar dalam pasaran.
Dagangan emas pada Khamis semalam lebih rancak dilihat pada sesi New York apabila harga melonjak 200 pips sebelum menjunam lebih rendah semula.
Memerhatikan pergerakan harga pada carta XAU/USD yang mengukur nilai emas berbanding US dolar, lonjakan harga semalam telah mencapai paras rintangan 1745.00 sebelum menjunam semula hampir menyentuh paras sokongan 1720.00.
Harga yang bergerak di bawah paras halangan Moving Average 50 (MA50) pada rangka masa 1 jam membuatkan pelabur gelisah untuk isyarat trend bearish tersebut.
 Sekiranya harga jatuh lebih rendah di bawah paras 1720.00, penurunan harga akan didorong sehingga ke paras support 1700.00 semula.
Namun jika harga berjaya melonjak, paras rintangan 1745.00 akan kembali diuji sebelum kenaikan yang diteruskan lebih tinggi akan menuju ke zon SBR (support become resistance) 1765.00.
Harapan untuk harga melonjak semula sehingga ke paras 1800.00 sedikit pudar selepas harga menunjukkan tanda-tanda untuk membuat penurunan lebih rendah.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Jangkaan Pasaran Terhadap Matawang Pound Jika BoE Turunkan Kadar Faedah Malam Ini!

Menjelang mesyuarat dasar Bank of England (BoE) malam ini, penganalisis pasaran masih berteka-teki sama ada bank pusat akan menurunkan kadar faedah mereka buat pertama kali dalam tempoh lebih 3 tahun.
Dengan jangkaan pasaran sebanyak 50/50 peluang untuk pemotongan oleh BoE, dagangan matawang pound dijangka bakal mengalami kejatuhan ketara jika bank pusat memutuskan pengurangan kadar faedah.
Pada mesyuarat BoE pada November dan Disember lalu, dua ahli BoE Michael Saunders dan Jonathan Haskel telah mengundi untuk menurunkan kadar faedah berikutan tanda-tanda kelembapan ekonomi.
Sementara tiga lagi ahli termasuk Gabenor BoE Mark Carney, Gertjan Vlieghe dan Silvana Tenreyro pula memberi isyarat bahawa mereka akan menyokong pemotongan kadar disebabkan kelemahan dalam indikator ekonomi.
 Ini menyebabkan jangkaan pemotongan oleh BoE semakin meningkat, lebih-lebih lagi selepas beberapa penurunan turut dicatatkan dalam data ekonomi termasuk jualan runcit UK pada Disember hanya bertumbuh 0.9% manakala pertumbuhan ekonomi GDP pula menguncup -0.3% pada November 2019.
Selain itu, kelemahan bacaan inflasi pada Disember turut memberi pertimbangan untuk BoE untuk mengenakan langkah rangsangan, di mana ia hanya mencatat peningkatan sebanyak 1.3% yang juga merupakan pertumbuhan terkecil sejak November 2016.
Bagaimanapun, terdapat juga beberapa peningkatan dalam ekonomi UK terutama dalam bacaan data PMI, khususnya selepas kemenangan Perdana Menteri Boris Johnson pada pilihan raya Disember lalu telah meningkatkan keyakinan perniagaan buat syarikat Britain sekali gus membuatkan pasaran kembali mempertimbangkan keputusan bank pusat.
Keputusan malam ini juga bakal menyaksikan mesyuarat terakhir Mark Carney sebagai Gabenor BoE yang akan digantikan oleh Andrew Bailey.


Lihat Kesan Data Inflasi UK dan Inflasi AS Terhadap Dagangan GBP/USD

Matawang dolar US menunjukkan peningkatan pada nilai dagangannya semalam selepas data indeks harga pengguna dikeluarkan semalam yang mengukur kadar inflasi tidak termasuk kenaikan harga tenaga, mendorong USD untuk meneruskan semula pengukuhan selepas membuat pembetulan harga (pullback) pada hari sebelumnya.
Jabatan Buruh melaporkan indeks harga pengguna (CPI) di Amerika Syarikat kekal tidak berubah untuk kali ketiga berturut-turut pada bulan Januari, disokong oleh harga petrol yang rendah. Tidak termasuk harga makanan yang tidak menentu serta komponen tenaga, CPI mencatatkan 0.2%, kenaikan dengan margin yang sama untuk lima bulan berterusan.
Bacaan kadar inflasi tahunan di UK pula mencatatkan penurunan 1.8% berbanding 2.1% sebelumnya, dan lebih rendah daripada jangkaan penurunan 1.9%. Kadar inflasi teras pula kekal tidak berubah di paras 1.9%. Data indeks harga pengeluar (PPI) turut mencatatkan bacaan angka yang kurang memberangsangkan. Dengan itu, matawang Pound Sterling didagangkan lemah pada sesi pasaran Eropah semalam bersambung ke sesi pasaran New York.
Namun, Sterling telah membuat lonjakan sementara pada sesi pasaran New York semalam berikutan laporan cadangan untuk melanjutkan tarikh pengunduran Britain dari Kesatuan Eropah.
 Jika diperhatikan pada chart pasangan matawang GBP/USD, harga melonjak dari paras Magic Pivot semalam sehingga menyentuh paras resistance MagicR2 sebelum USD kembali memberi tekanan terhadap GBP ekoran data inflasi AS yang baik.
Pergerakan harga dilihat menguji zon support GBP/USD sekitar paras 1.28400. Tumpuan pelabur hari ini akan terarah pula kepada data jualan runcit serta indeks harga pengeluar di Amerika Syarikat pada jam 9.30 malam ini yang akan memberi impak terhadap dagangan USD. Dan pada Jumaat pula, fokus beralih kepada data jualan runcit di UK pada sesi pasaran Eropah.

Lihat juga paras-paras tumpuan harga pada chart GBP/USD yang digariskan pada indicator Moshed Magic Line.
Paras support : 1.2800, 1.2761, 1.2682.
Paras resistance : 1.2919, 1.2997, 1.3037.


Belum Selesai Dengan China, Trump Kini Mengancam Mexico Pula

Ketegangan perang dagang antara Amerika Syarikat(AS) dan China semakin meningkat dan membimbangkan para pelabur. Dagangan safe-haven Yen mendapat kelebihan untuk mengukuh berikutan permintaan yang meningkat dalam keadaan pasaran yang terus berisiko.
Pentadbiran Donald Trump mengembangkan lagi isu perang dagang dengan mensasarkan negara lain pula menambahkan lagi kegelisahan terhadap sentimen yang sudah berisiko dan menjejaskan pasaran kewangan global.
Selepas China, kini Mexico pula dilaporkan menjadi sasaran Amerika Syarikat apabila mengumumkan tindakan tarif terhadap kesemua barangan import yang datang daripada negara jirannya itu. Hal ini telah menyebabkan matawang Peso Mexico jatuh ke paras tiga bulan dagangan berbanding dolar Amerika.
Trump juga mengugut sekiranya Mexico tidak melaksanakan usaha untuk menghalang isu imigresen harap ke Amerika Syarikat, tarif 5% yang dikenakan terhadap kesemua barangan akan melonjak kepada 25% menjelang Oktober 2019.
Ancaman tindakan ekstrem Trump tersebut turut memberi tempias terhadap dagangan matawang komoditi terutamanya dolar Kanada yang jelas menunjukkan penurunan semalam. Perjanjian NAFTA di antara Amerika Syarikat, Mexico dan Kanada sebelum ini juga bakal kembali terjejas.
 Perkembangan di Eropah pula, ketidaktentuan yang melanda ekonomi pada zon Eropah dan ditambah lagi dengan kebimbangan terhadap kebangkitan parti-parti politik euroskeptik dalam kalangan negara anggota selepas pilihanraya parlimen, telah menjurus kepada kejatuhan dagangan matawang dolar Euro.
Euro terus didagangkan lemah dan bergerak di sekitar paras support yang dicecah pada minggu lalu yang juga merupakan paras terendah dua tahun dagangan berbanding dolar Amerika Syarikat.
Pound Sterling diniagakn perlahan di sekitar paras terendah empat bulan berbanding dolar AS dan Euro pada Khamis ekoran pelabur yang berwaspada dengan situasi penggantian jawatan Theresa May yang mengumumkan pengundurannya sebagai pemimpin.
Pasaran tertanya-tanya siapakah calon yang bakal menggantikan Theresa May sebagai pemimpin yang baru pada penghujung Julai nanti dan mampukah beliau menangani isu Brexit dengan lebih baik?
Dalam beberapa nama yang dikaitkan dengan penggantian PM May, Boris Johnson yang dilabelkan sebagai calon pilihan berkata Britain harus meninggalkan Kesatuan Eropah pada 31 Oktober nanti sama ada dengan perjanjian ataupun tiada perjanjian.
Penganalisis berpendapat bahawa risiko terhadap pengunduran Britain tanpa perjanjian (no-deal Brexit) meningkatkan lagi kebimbangan pelabur dan menjadi faktor kepada kecairan yang kekal rendah dalam pasaran.


Keyakinan Pengguna Di Amerika Syarikat Merosot Pada Bulan Oktober!

Keyakinan pengguna Amerika Syarikat jatuh pada bulan Oktober di tengah-tengah kebimbangan sektor isirumah terhadap prospek jangka pendek terhadap situasi peniagaan dan prospek pekerjaan.
Conference Board AS melaporkan bahawa indeks keyakinan pengguna jatuh keparas bacaan 125.9 pada bulan ini dan bacaan bulan September dinilai semula kepada bacaan 126.3. Sebelum ini, indeks bulan September dilaporkan mencatat bacaan pada 125.1 bagi bulan September. Bacaan indeks keyakinan pengguna bulan Oktober telah tersasar daripada jangkaan pakar ekonomi yang menjangkakan indeks keyakinan pengguna akan meningkat kepada 128.0 pada bulan Oktober.
Laporan indeks ini adalah berdasarkan tinjauan terhadap penilaian pengguna mengenai keadaan semasa perniagaan dan keadaan pasaran buruh. Indeks ini menjadi tumpuan penganalisis pasaran kerana perbelanjaan pengguna mewakili 70% daripada keseluruhan ekonomi Amerika Syarikat.
 Menurut pakar ekonomi Conference Board, Lynn Franco, laporan ini menunjukkan bahawa para pengguna telah mezahirkan kekhuatiran terhadap keadaan perniagaan AS dan prospek pekerjaan. Walaubagaimanapun, paras keyakinan pengguna masih lagi berada pada paras yang tinggi dan tidak ada petunjuk bahawa pengguna akan mengurangkan perbelanjaan mereka.
Dalam perkembangan lain, pengguna di UK menunjukkan tanda-tanda kekhuatiran  terhadap situasi semasa dengan kadar pinjaman meningkat pada kadar paling perlahan dalam tempoh lima tahun pada bulan September.
Indeks US dolar yang mengukur dolar greenback berbanding matawang utama didagangkan susut sebanyak 0.05% kepada paras 97.472setakat jam 11.00 p.m.


Kenyataan Powell Penyebab USD Terkulai, PM May Pimpin Sterling Ke Puncak

Matawang dolar USD mengalami kejatuhan nilai yang ketara pada dagangan Rabu berikutan kenyataan daripada Pengerusi Federal Reserve, Jerome Powell yang mengulangi semula bahawa bank pusat akan terus kekal bersabar untuk dasar monetari mereka. Ini memberi isyarat bahawa peratusan untuk kadar faedah dinaikkan sangat rendah.
USD didagangkan ke paras terendah tiga minggu dan memberi peluang untuk matawang utama yang lain mencatatkan kenaikan berbandingnya.
Powell dalam kenyataannya semalam berkata, risiko yang semakin meningkat serta data ekonomi yang lemah akan memberi bebanan terhadap pertumbuhan ekonomi Amerika Syarikat pada tahun ini dan bank pusat akan bersabar untuk menunggu waktu yang sesuai untuk meneruskan kembali langkah kenaikan kadar.
Untuk data ekonomi pula, data perumahan Amerika Syarikat yang dikeluarkan semalam mencatatkan angka yang menurun berbanding bacaan sebelumnya dan memberi isyarat sektor pembinaan yang lemah. Namun, data tinjauan keyakinan pengguna yang dikeluarkan selepasnya mencatatkan angka yang meningkat.
 Sementara itu, Pound Sterling pula mencuri peluang untukt terus meningkatkan nilai dagangannya semalam selepas Perdana Menteri Britain, Theresa May telah menawarkan para penggubal undang-undang peluang untuk mengundi Brexit dilanjutkan, menguatkan lagi jangkaan untuk UK mengelak daripada situasi pengunduran dari Kesatuan Eropah tanpa perjanjian.
Laporan tersebut telah kembali meningkatkan keyakinan pelabur terhadap dagangan Sterling dengan jangkaan bahawa situasi ‘hard-Brexit’ tidak akan berlaku. Sterling Berjaya mencatatkan kenaikan ke paras tertinggi 21 bulan berbanding Euro pada dagangan semalam.
Matawang dolar AUD pula berjaya untuk mengukuhkan kedudukan dalam pasaran pada dagangan sesi New York semalam. Namun, kebimbangan terhadap dagangan Aussie masih membayangi para pelabur ekoran bank pusat Asutralia yang berkemungkinan akan menurunkan kadar faedah di Australia dan membuatkan Aussie berisiko sejak awal Februari ini.
Namun, perkembangan semasa pada rundingan dagang antara Amerika dan China yang positif berjaya menyokong pengukuhan Aussie buat masa ini.


News & Sentimen Yang Bakal Menggerakkan Eur/Usd Minggu Ini

Eur/Usd sekali lagi didagang dalam keadaan volatile (turun-naik) sepanjang minggu lalu, berikutan kejatuhan hampir 100 pip pada awal minggu tersebut diikuti dengan ‘rally‘ ke paras tertinggi lima minggu lepas. ‘Rally‘ tersebut disebabkan penetapan polisi oleh The Federal Reserve pada Khamis dengan Eur/Usd kini merekodkan keuntungan tiga minggu berturut-turut.
Sehingga penghujung Februari yang lalu, pasaran fokus kepada kenaikan kadar Jun dan sedikit jangkaan kenaikan kadar Mac. Situasi ini berubah apabila ahli The Fed memberi isyarat kepastian kenaikan kadar bermula dari awal Mac.
Dengan Federal Reserve mengurangkan jangkaan kenaikan kadar, laporan terbaru bahawa ECB berpotensi mengetatkan polisinya mengubah haluan Eur/Usd kepada kenaikan.
Presiden ECB Mario Draghi tidak akan bercakap minggu ini, tetapi laporan terbaru ura-ura ECB akan mengetatkan polisi adalah penting kepada nilai matawang Euro.
 Laporan terbaru dari COT menunjukkan kejatuhan 30% dalam pembelian bersih matawang Euro, manakala pertambahan jumlah pembelian US dolar sebanyak $1.5 billion yang membawa kepada jumlah bersih pembelian kepada $18.1 billion.
Kejatuhan US dolar minggu lepas agak mendadak selepas penetapan kadar. Minggu ini pasaran akan memberi tumpuan kepada ucapan beberapa ahli The Fed jika ada sebarang perubahan kepada kenyataan The Fed minggu lalu.
Dari segi data-data ekonomi, beri tumpuan kepada data-data berikut terutamanya ucapan Janet Yellen dan ‘core durable goods‘:


Bank Pusat Australia Turunkan Kadar Faedah Ke Paras Terendah Terbaru!

Tumpuan utama pasaran hari ini terarah pada keputusan mesyuarat polisi monetari oleh bank pusat Australia yang memberi kesan terhadap dagangan dolar AUD.
Reserve Bank of Australia (RBA) sekali lagi telah menurunkan kadar faedah dari paras 1.25% kepada 1.00% untuk mesyuarat Julai kali ini seperti yang dijangkakan oleh pasaran. Penurunan tersebut mencatatkan sejarah paras terendah terbaru oleh bank pusat setelah pengurangan kadar diteruskan sejak mesyuarat sebelum ini.
Bank pusat menjelaskan tindakan tersebut adalah bersesuaian dengan unjuran ekonomi global dan menyokong pertumbuhan pasaran buruh serta mengawal kadar inflasi untuk tempoh jangka masa sederhana.
Pelabur turut mengintai sebarang petunjuk bagi tambahan penurunan kadar seterusnya oleh bank pusat namun tidak menemui jawapan.
 Berikut adalah sebahagian kenyataan penting yang diutarakan pada mesyuarat polisi monetari oleh RBA kali ini:

Bank pusat akan memantau perkembangan pasaran buruh dengan lebih teliti.
Polisi monetari perlu diubah untuk menyokong pertumbuhan yang berterusan.
Bank pusat mengambil keputusan penurunan kadar ini untuk menyokong pertumbuhan pasaran buruh dan memberikan keyakinan terhadap inflasi.
Perlu tindakan yang pantas dalam mengurangkan kadar pengangguran.
Keadaan pasaran perumahan masih perlahan.
Pasaran buruh semakin berkembang kukuh.
Isyarat harga rumah yang semakin stabil di Sydney dan Melbourne.
Risiko ketegangan perdagangan global turut mempengaruhi pelaburan perniagaan global

Secara teknikal, matawang dolar Australia berbanding matawang utama yang lain khususnya USD, menjunam susulan keputusan penurunan kadar diumumkan sebelum kembali melonjak semula dengan sentimen bank pusat yang agak neutral.
Tiada isyarat tambahan penurunan kadar untuk mesyuarat akan datang sebaliknya tindakan penurunan kadar kali ini adalah bersesuaian dengan unjuran ekonomi global.


Data Dari China Salah Satu Faktor Turun Naik Nilai Dagangan Yang Ketara Hari Ini.

Data ekonomi yang lemah daripada China mengheret pasaran Forex hari ini kepada sentimen yang berisiko pada sesi Asia dan awal dagangan Eropah. Hal ini menyebabkan pelabur mulai bimbang mengenai pertumbuhan ekonomi kedua terbesar dunia tersebut.
Bacaan sektor perkilangan PMI China turun lebih lemah daripada ramalan pasaran iaitu pada 50.1. Kesemua komponen dalam tinjauan PMI ini mencatatkan kejatuhan kecuali pesanan eksport baru sedikit menaik daripada 47.1 kepada 49.7.
 Berita China yang mengecewakan pada Asia diimbangi dalam sesi Eropah dengan data kadar inflasi Jerman yang pulih dengan ketara. Bukan itu sahaja, bacaan inflasi zon Eropah juga hadir dengan lebih baik daripada jangkaan pada 0.4% berbanding 0.3%.
Tumpuan pelabur pada pasaran New York malam ini akan mula terarah kepada pembacaan KDNK Kanada yang dapat memberi nafas positif kepada Loonie jika data dikeluarkan dengan baik.


Ekonomi UK berkembang 0.4% pada suku pertama. Ini apa yang anda perlu tahu tentang GDP

Seperti yang telah dijangka, perkembangan ekonomi UK pada 3 bulan pertama 2016 masih mengekalkan pada tahap yang sama selepas data yang dikeluarkan pada hari ini, jam 4.30 petang waktu Malaysia sebentar tadi.
Jabatan Statistik Kebangsaan UK berkata, keluaran dalam negara kasar (GDP) berkembang sebanyak 0.4% pada suku pertama, tidak berubah banyak daripada data suku keempat 2015 iaitu sebanyak 0.6%.
Di dalam Bahasa Melayu disebut KDNK
Di dalam Bahasa Inggeris disebut GDP, growth domestic product.
Data Final GDP bagi UK biasanya dikeluarkan untuk suku sebelumnya.
Contoh : Final GDP data yang keluar hari ini, menunjukkan Final GDP bagi suku pertama Tahun 2016, iaitu dari Bulan Jan hingga Mac, dan ia dikeluarkan pada hujung bulan Jun.
Begitulah seterusnya.
 Data Final GDP terdapat tiga peringkat.
1. Preliminary GDP
2. Second Estimate GDP
3. Final GDP
Data yang paling memberikan impak adalah Preliminary GDP, jadi jangan lupa untuk alert dengan data ini apabila anda cek Forex Factory nanti.
Kembali kepada ulasan data yang keluar pada hari ini, ekonomi UK dilihat berkembang 2.0%. Tidak berapa berubah dari suku keempat tahun 2015 dimana dilihat perkembangan ekonomi UK pada kadar 2.1%.
Sementara data pelaburan perniagaan jatuh ke 0.6% dari ramalan 0.4%.
Untuk mudah faham, tentang GDP, boleh lihat gambar di bawah :


Pasaran Tenang Menanti Gelora Akan Datang!

Pasaran bergerak mendatar pada sesi Eropah ketika pelabur kini memberi tumpuan kepada penerbitan data-data utama dari Amerika Syarikat.
US dolar terus bergelut untuk mencatat kenaikan walaupun minit mesyuarat Federal Reserve (Fed) dinilai hawkish oleh pasaran.
Minit mesyuarat terbaru Fed yang dikeluarkan pada awal pagi tadi menunjukkan penggubal dasar bersetuju bahawa bank pusat perlu memperlahankan kenaikan kadar yang agresif.
Namun, pada masa yang sama bank pusat itu menegaskan pendirian untuk mengekang inflasi, mengatakan kadar yang tinggi akan kekal lebih lama dan tiada pemotongan pada tahun ini.
 Ketika penulisan, indeks dolar yang mengukur kekuatan dolar greenback didagangkan sedikit berubah pada 104.26 berbanding sekumpulan mata wang utama.
Pada dasarnya, pergerakan mata wang keseluruhan dilihat mendatar dalam sesi dagangan hari ini dengan pelabur kini menantikan terbitan data pekerjaan ADP sektor swasta pada sesi New York.
Angka yang direkodkan dalam data ADP bakal dijadikan petunjuk bagi keluaran laporan pekerjaan NFP pada Jumaat.
Mengikuti perkembangan mata wang utama, euro bergerak mendatar pada sekitar harga 1.0625 manakala pound pula sedikit merosot pada 1.2022 berbanding US dolar.
Sementara dagangan dolar Aussie dan New Zealand pula sedikit berubah, menyaksikan masing-masing diniagakan pada 0.6820 dan 0.6280 berbanding greenback.


Paras Resistance 1.13400 Menjadi Penentu Arah Pergerakan Harga Pada Dagangan EUR/USD Hari Ini

Dolar USD pada Isnin permulaan dagangan minggu ini dilihat masih lemah berikutan data ekonomi pada minggu lalu yang kurang memberangsangkan menguatkan lagi jangkaan bahawa bank pusat Fed bakal menurunkan kadar faedah pada tahun ini.
Penetapan kadar faedah di Amerika Syarikat pada mesyuarat FOMC awal Khamis ini antara yang menjadi tumpuan di mana pasaran menjangkakan kadar faedah pada kali ini akan kekal di paras 2.50% ekoran pertumbuhan ekonomi global yang bergerak perlahan dan data ekonomi yang tidak meyakinkan.
Indeks dollar yang mengukur kekuatan matawang USD berbanding matawang utama yang lain telah turun 0.1% mencatatkan kejatuhan terbesar sejak penghujung Ogos tahun lalu.
Berbanding USD, Euro sebaliknya masih berjaya mengekalkan dagangannya mengambil kesempatan terhadap pergerakan USD yang merosot. Data-data ekonomi pada zon Eropah akan terus dipantau oleh pelabur untuk mengukur tahap kesihatan ekonomi yang menjadi kebimbangan sejak kebelakangan ini.
Jika dilihat kepada pergerakan harga chart pasangan matawang EUR/USD, harga dilihat masih kekal didagangkan meningkat dengan pergerakan harga agak mendatar pada penghujung dagangan minggu lalu dalam julat harga sekitar 40 pips turun naik harga.
Harga dilihat menguji zon resistance 1.13400 dan kembali turun ke paras RBS (resistance become support) pada 1.13000 namun harga tidak menunjukkan tanda-tanda untuk turun ke paras lebih rendah.
Dagangan permulaan minggu ini pula turut melihatkan harga naik lebih tinggi melepasi paras Magic Pivot 1.1323 hari ini dan kembali menguji zon resistance 1.13400 minggu lalu.
 Jika harga berjaya breakout zon resistance tersebut, jangkaan kenaikan harga pada chart EUR/USD bakal menuju ke paras 1.13700 berhampiran paras resistance MagicR2 pada indicator Moshed Line.
Sedikit lagi kenaikan lebih tinggi akan menguji pula paras ketinggian harga terdahulu pada paras 1.14000 sekitar 70 pips kenaikan dari paras resistance semasa.
Namun jika harga gagal melepasi kenaikan pada resistance 1.13400, harga berkemungkinan membuat penurunan semula dan paras RBS 1.13000 berhampiran support MagicS1 akan kembali diuji harga.
Jika penurunan lebih rendah berjaya diteruskan harga, harga boleh mencecah ke paras support 1.1256 (MagicS3) pada indicator Moshed Magic Line hari ini dan mencatatkan penurunan sekitar 80 pips pergerakan harga.
Lihat gambar chart pasangan matawang EUR/USD di bawah untuk rujukan analisis teknikal anda. Perhatikan paras support dan resistance pada indicator Moshed Magic Line sebagai panduan tambahan untuk dagangan anda.

Paras support: 1.1301, 1.1278, 1.1256.
Paras resistance: 1.1346, 1.1367, 1.1390.


EUR/USD Tidak Jadi Susut ,Kekal Mendatar 3 Hari Beturut-Turut

Terbitan data NFP Amerika Syarikat (AS) tampaknya menampilkan bacaan suram dan menjangkau dari jangkaan yang sama sekali telah merencatkan hasrat matawang USD bagi kekal mencatat pengukuhan.
Selain itu, kemerosotan hasil perbendaharaan 10 tahun AS yang mengalami junaman drastik ke paras hampir 1.30% juga boleh menjadi sebab dalam membantutkan takhta raja matawang itu sedikit goyah.
Bagaimanapun pelabur turut meningkatkan keyakinan bahawa Federal Reserve (Fed) akan meneruskan pengetatan dasar polisi dengan segera meskipun masih dihantui kebimbangan mengenai kes Covid-19.

Meninjau kepada harga pada carta pasangan matawang EUR/USD, harga dilihat telah memberi reaksi terjunan pada awal sesi New York Jumaat sebelum merekodkan semula pendakian di penghujung sesi.
Ini juga telah membuktikan bahawa pergerakan harga masih lagi tidak berdaya untuk memberi isyarat harga yang lebih ketara setelah dilihat masih bergerak mendatar dalam tempoh 3 hari berturut-turut.
Akan tetapi harga nampaknya telah kembali membuat penurunan pada awal pembukaan dagangan di sesi Asia hari ini (Isnin) dan terus kekal berlegar-legar di zon SBR (support become resistance) 1.13000.
 Dalam hal ini, sudah tentunya zon SBR tersebut turut bakal menjadi tumpuan untuk ditembusi jikalau pergerakan harga berjaya menterjemah trend kenaikan dek kerana data NFP AS yang mengecewakan daripada jangkaan.
Trend kenaikan yang jelas akan mula terlihat sekiranya harga mencapai paras rintangan pada 1.14000 dan susulan itu pelabur juga akan menjangkakan harga mungkin akan berupaya mendaki lebih tinggi.
Namun dengan nada yang berbeza pula, paras sokongan sekitar 1.12590 yang menyaksikan ia sering menyokong lonjakan semula bakal menjadi paras terawal yang akan dicecah jika harga kembali susut.
Intihanya penurunan lebih parah akan diperhatikan pada zon sokongan 1.12000 mahupun boleh juga dianggap sebagai paras terendah 2021 untuk diuji dan sekali gus bakal memberi isyarat trend bearish.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Perkara Yang Perlu Diperhatikan Pelabur Pada Awal Minggu!

US dolar didagangkan mendatar pada pembukaan dagangan awal minggu setelah ditutup lebih tinggi pada akhir minggu lalu susulan kenyataan hawkish Pengerusi Federal Reserve, Jerome Powell.
Ketika penulisan, indeks dolar didagangkan sedikit berubah pada 104.66 berbanding kebanyakan mata wang utama pada sesi Asia.
Pergerakan US dolar pada hari Isnin dijangka tidak banyak berubah memandangkan pasaran saham dan bon ditutup pada hari Isnin berikutan cuti Hari Kemerdekaan Negara Juneteenth.
Pada Jumaat lalu, Powell telah berjanji bahawa bank pusat itu akan terus komited dalam mengembalikan inflasi ke sasaran 2%, dengan menekankan komitmen kukuh Fed terhadap kestabilan harga menyumbang keyakinan meluas terhadap US dolar sebagai penyimpan nilai.
 Tumpuan seterusnya akan beralih kepada keterangan Powell di hadapan Kongres pada hari Rabu dan Khamis yang akan memberi kemas kini terbaharu kepada penggubal undang-undang mengenai rancangan Fed untuk menangani inflasi sambil mendapatkan pasaran pekerjaan penuh.
Sementara itu, dalam ulasan terbaru Fed, Gabenor Christopher Waller menyatakan sokongannya untuk satu lagi kenaikan 75 mata asas pada mesyuarat bulan Julai sekiranya data ekonomi menunjukkan mereka memerlukannya.
Selain itu, mata wang pound sedikit susut pada awal sesi Asia, ketika fokus utama pasaran pada ketika ini terarah kepada data inflasi UK yang akan dikeluarkan pada hari Rabu.
Bacaan inflasi pada bulan Mei akan menjadi penentu buat hala tuju bank pusat England (BOE) yang seterusnya dalam menetapkan kadar faedah di tengah-tengah peningkatan kos sara hidup yang semakin meruncing di UK.
Euro pula didagangkan stabil dengan sedikit meningkat sekitar harga 1.0500 berbanding USD. Tumpuan pelabur euro minggu ini tertumpu pada penerbitan data PMI pembuatan dan perkhidmatan Zon Eropah pada hari Khamis.